Mae pysgota octopysau, sgwid a phenbedogion (seffalopodau) eraill - a adnabyddir hefyd fel pysgod inc gan eu bod i gyd yn gallu chwistrellu inc - wedi cynyddu’n sylweddol dros y chwe degawd diwethaf.\nYn aml, nid yw rhywogaethau octopws yn cael eu hadnabod yn gywir. Yn ogystal, nid yw’r niferoedd sy’n cael eu dal a’u lleoliadau yn cael eu hadrodd yn gywir. O ganlyniad, mae pryder y gallai’r diffyg data amdanyn nhw arwain at or-bysgota, gan beryglu eu dyfodol a ffynhonnell bwysig o fwyd llawn protein ar gyfer poblogaeth y byd.\nNod tîm ymchwil amlddisgyblaethol, sy’n cynnwys academyddion o Aberystwyth, yw mynd i’r afael â hynny drwy ddefnyddio DNA amgylcheddol, dysgu peirianyddol ac offer deallusrwydd artiffisial i greu rhwydwaith olrhain bwyd y môr er mwyn gwella rheoli stoc a sicrhau cynaliadwyedd octopysau a gaiff eu pysgota.\nBydd cam cyntaf y prosiect yn cael ei ariannu gyda $750,000 dros 12 mis o Gyflymydd Cydgyfeirio Sefydliad Gwyddoniaeth Cenedlaethol Llywodraeth yr Unol Daleithiau.\nUn o uwch wyddonwyr y prosiect yw’r Athro Paul Shaw sydd yn Athro Geneteg a Genomeg yn Athrofa’r Gwyddorau Biolegol, Amgylcheddol a Gwledig ym Mhrifysgol Aberystwyth.\nBydd yn datblygu bas-data byd-eang o enynnau octopws a fydd yn sail i olrhain cynnyrch pysgod.\nFel rhan o’r prosiect, fe fydd y tîm yn datblygu ap ffôn i alluogi pawb yn y gadwyn cyflenwi pysgod - pysgotwyr, masnachwyr, manwerthwyr a chwsmeriaid - i gael y wybodaeth sy’n olrhain o ble mae’u bwyd yn dod a pha mor gynaliadwy yw.\nDywedodd Yr Athro Shaw:\n“Mae olrhain a rhannu gwybodaeth ynghylch o ble ddaw ein bwyd môr yn rhan allweddol o’r ymdrechion i atal gor-bysgota. Gall olrhain tarddiad bwyd môr gynorthwyo pobl ar draws y gadwyn gyflenwi i wneud dewisiadau gwybodus am bysgota’n gynaliadwy. Mi fydd y dechnoleg flaengar hon yn defnyddio dysgu peirianyddol, deallusrwydd artiffisial a dulliau DNA amgylcheddol er mwyn adnabod ac olrhain cynnyrch pysgod.\n“Y nod yw darparu prawf o gysyniad y gellir ei gyflwyno i'r diwydiant pysgota yn gyffredinol. Felly, er y bydd y tîm yn canolbwyntio ar benbedogion, neu seffalopodau, y nod tymor hwy yw darparu system gynhwysfawr i alluogi cynaeafu, dosbarthu a phrosesu unrhyw eitem bwyd môr i'r defnyddiwr mewn ffordd a adnabyddir yn glir ac yn gynaliadwy.”\nAmcanion y tîm yw datblygu system olrhain prototeip sy'n caniatáu adnabod rhywogaethau ac ardaloedd pysgota octopws gwyllt yn yr Unol Daleithiau ac ar draws y byd.\nByddant hefyd yn dod â rhwydwaith gwyddoniaeth dinasyddion ynghyd i gasglu data newydd ar boblogaethau octopws o becynnau DNA amgylcheddol cludadwy.\nMae DNA amgylcheddol yn DNA rhydd sy'n parhau yn yr amgylchedd, dŵr y môr yn yr achos hwn, gan roi syniad o ba organebau sy'n gyffredin neu yn y cyffiniau.\nBydd samplau dŵr a gesglir gan aelodau’r tîm oddi ar De California a Campeche / Yucatan, Mecsico yn cael eu dadansoddi yn labordy Prifysgol Loyola Marymount, a bydd y canlyniadau’n cael eu storio gyda data arall yn nangosfwrdd SeaTraceBlueNet y prosiect.\nYchwanegodd Demian Willette, athro cynorthwyol bioleg yng Ngholeg Gwyddoniaeth a Pheirianneg Frank R. Seaver Prifysgol Loyola Marymount, a fydd yn gwasanaethu fel prif ymchwilydd arweiniol y tîm:\n“Drwy weithio gydag ystod o bartneriaid a thechnoleg flaengar, rydym yn bwriadu cynhyrchu teclyn olrhain a fydd yn caniatáu gwell dealltwriaeth o'r rhywogaethau sy'n cael eu dal, ffynhonnell y cynnyrch, a chadarnhad o'i lwybr cyfreithlon o'r bysgodfa i'r fforc."\nMae'r tîm 15 aelod yn cynnwys arbenigwyr o saith gwlad, gan gynnwys yr Unol Daleithiau, Cymru, De Affrica, Japan a Mecsico, ar draws y meysydd rheoli pysgodfeydd, bioleg forol, gwyddoniaeth gyfrifiadurol, gwyddoniaeth data a dadansoddeg, anthropoleg amgylcheddol, geneteg, a pholisi masnach pysgodfeydd.\nBydd 14 o bartneriaid y diwydiant, o bysgotwyr i broseswyr bwyd môr, yn helpu i lywio a phrofi dyluniad yr offeryn olrhain i'w ddefnyddio yn y byd go iawn.


Eich Meddwl - Llety Caerdydd Eich Meddwl - Llety Caerdydd\nMae iechyd meddwl a lles pawb yn amrywio o ddydd i ddydd. Gall y brifysgol fod yn gyfnod cyffrous a heriol iawn. Ambell ddiwrnod mae’n bosib y byddwch yn teimlo bod popeth yn ormod.\nOs ydych yn sylwi ar newid ynddoch chi eich hun neu ffrind a’ch bod yn teimlo yr hoffech gael ychydig o gymorth gyda’ch iechyd meddwl a’ch lles, mae help wrth law.\nNid yw teimlo’n bryderus neu’n ofidus yn anarferol, ond gall gael effaith fawr ar eich bywyd. Mae “Bywyd ACTif” yn gwrs hunangymorth am ddim ar-lein a ddarperir gan Iechyd Cyhoeddus Cymru, a all gynnig cymorth a dulliau ymarferol i’ch helpu i sicrhau eich bod ar y trywydd iawn\nMae gan yr elusen iechyd meddwl, Mind, wybodaeth ddefnyddiol sy’n benodol ar gyfer myfyrwyr prifysgol a hefyd yn cynnig llawer o wybodaeth a chymorth ymarferol.\nMae Student Minds yn arbenigo mewn iechyd meddwl a lles i fyfyrwyr. Mae gan eu gwefan lawer o adnoddau ac awgrymiadau ymarferol i helpu i ofalu am eich lles.\nMae digon o bobl y gallech siarad â nhw hefyd. P’un ai a fyddech yn fwy cyfforddus yn siarad â ffrind, rhywun sy’n annwyl i chi, neu wasanaeth cymorth, nid ydych ar eich pen eich hun ac mae’n iawn i ofyn am help.\nGwasanaethau Prifysgol Caerdydd\nMae’r Ganolfan Gyngor i Fyfyrwyr yn rhoi gwybodaeth, cyngor, cynrychiolaeth a chymorth cyfrinachol ac am ddim i fyfyrwyr. Mae’n ymwneud â llawer o bynciau gan gynnwys materion tai, academaidd, arian a defnyddwyr.\nMae’r Ganolfan yn rhan o Undeb y Myfyrwyr ac mae’n annibynnol ar y Brifysgol. Mae llawer o wybodaeth ddefnyddiol ar y wefan ynghyd â manylion am sut i siarad ag ymgynghorydd. Ymdrinnir â phob achos yn hollol gyfrinachol.\nCanolfan Cymorth i Fyfyrwyr Prifysgol Caerdydd\nMae’r Ganolfan Cymorth Myfyrwyr yn rhoi ystod eang o wasanaethau gyda’r nod o helpu a chynghori myfyrwyr. Mae’n cynnig cyngor ymarferol ar bynciau amrywiol ac yn darparu gwasanaethau iechyd meddwl a lles.\nY gwasanaeth Cyswllt Myfyrwyr yw eich pwynt cyswllt cyntaf os oes angen unrhyw gymorth arnoch wrth astudio ym Mhrifysgol Caerdydd.\nEwch i’w wefan i gael rhagor o wybodaeth.\nGwasanaethau Prifysgol Metropolitan Caerdydd\nMae Gwasanaethau Myfyrwyr yn cynnig help a chyngor cyfrinachol, diduedd am ddim i fyfyrwyr Prifysgol Fetropolitan Caerdydd ar faterion fel gyrfaoedd, arian ac iechyd. Mae hyn yn cynnwys gwasanaeth cwnsela am ddim sydd ar gael i bob myfyriwr Prifysgol Fetropolitan Caerdydd.\nGall myfyrwyr sy’n poeni am eu sefyllfa ariannol gael gafael ar wasanaethau lles, gwasanaethau cwnsela a chymorth ar-lein drwy’r wefan.\nGwasanaethau Prifysgol De Cymru\nMae gan Wasanaethau De Cymru raglen cymorth lles sy’n cynnig ystod o gymorth o arweiniad hunangymorth i’r gwasanaeth Iechyd Meddwl a Chwnsela. Os ydych yn bryderus, o dan straen, neu’n ansicr o beth i’w wneud, ewch i’w gwefan i gael gwybodaeth am yr ystod o wasanaethau sydd ar gael. Gallwch gael mynediad at wasanaethau a threfnu apwyntiadau trwy eich cyfrif UniLife. Ar gyfer gwasanaethau cefnogi cyrsiau a lles yng Nghaerdydd, mae Canolfan Gynghori yr Atrium ar y llawr gwaelod, Rhif ffôn 01443 668541 neu e-bostiwch cardiffadvice@southwales.ac.uk\nMae Swyddogion Sabothol yn Undeb y Myfyrwyr ac maen nhw yno i’ch helpu ac i’ch arwain trwy broblemau rydych yn eu cael o bosibl yn eich bywyd yn y Brifysgol. Gallai hyn fod yn unrhyw beth o broblemau academaidd i broblemau gyda’ch llety. Dysgwch fwy am eich tîm Swyddogion Sabothol.\nGwasanaethau i holl Fyfyrwyr Caerdydd\nMae Cardiff Nightline yn wasanaeth gwrando a gwybodaeth cyfrinachol a arweinir gan fyfyrwyr. Mae’r gwasanaeth ar gael i’r holl fyfyrwyr o Brifysgol Caerdydd, Prifysgol Fetropolitan Caerdydd a Phrifysgol De Cymru. P’un a oes angen rhywun i siarad ag eg arnoch neu os oes angen cyngor ar eich astudiaethau arnoch chi, gallwch ffonio’r gwirfoddolwyr cyfeillgar yn Nightline, a fydd yn ‘gwrando, nid yn pregethu’.\nYn ogystal â gwasanaeth ffôn, mae Nightline hefyd yn cynnig Gwasanaeth Negeseua Gwib sydd ar agor rhwng 8pm a 12am bob nos yn ystod y tymor.\nMae Y Samariaid yn darparu cymorth emosiynol ac yn cynnig gwasanaeth 24awr, bob dydd o’r wythnos. Hefyd mae ganddynt Gangen Caerdydd a’r Cylch, fel y gallwch siarad â rhywun yn bersonol. Mae’r Gangen ar agor i bobl alw heibio heb apwyntiad ymlaen llaw o 9am tan 8pm o ddydd Mercher i ddydd Sul ac o hanner dydd dydd Llun a dydd Mawrth.\nFfoniwch: 116 123\nCyfeiriad: 62 Heol Orllewinol y Bont-faen, Caerdydd, CF5 5BS\nMae’r Counselling Directory yn wasanaeth cyfrinachol sy’n annog pobl mewn angen i geisio cymorth. Gallwch fynd i’w gwefan, rhoi eich cod post a dod o hyd i gwnselydd neu seicotherapydd cymwys cyfagos sy’n arbenigo yn y maes angen. Mae’r wefan hefyd yn ganolfan wybodaeth i bobl ddarllen erthyglau a newyddion sy’n perthyn i iechyd meddwl, yn ogystal â dod o hyd i ddigwyddiadau lleol.


Exodus 15 (BNET) - Bible Society\nExodus 15 BNET\nY Gân wrth y Môr Coch\n1Dyma Moses a phobl Israel yn canu'r gân yma i'r ARGLWYDD:\n“Dw i am ganu i'r ARGLWYDD\na dathlu ei fuddugoliaeth:\nMae e wedi taflu'r ceffylau\na'u marchogion i'r môr!\n2Yr ARGLWYDD sy'n rhoi nerth a chân i mi!\nFe sydd wedi fy achub i.\nDyma'r Duw dw i'n ei addoli –\nDuw fy nhad, a dw i'n mynd i'w ganmol!\n3Yr ARGLWYDD ydy ei enw e.\nMae'r ARGLWYDD yn rhyfelwr.\n4Mae wedi taflu cerbydau y Pharo\na'i fyddin i gyd i'r môr!\nCafodd eu swyddogion gorau\neu boddi yn y Môr Coch.15:4 Môr Coch Hebraeg, “Môr y Brwyn”.\n5Daeth y dŵr dwfn drostyn nhw,\na dyma nhw'n suddo i'r gwaelod fel carreg.\n6Mae dy law gref yn rhyfeddol, ARGLWYDD;\ndy law gref di wnaeth ddryllio'r gelyn.\n7Am dy fod mor aruthrol fawr,\nrwyt ti'n bwrw i lawr y rhai sy'n codi yn dy erbyn –\nTi'n dangos dy fod yn ddig,\nac maen nhw'n cael eu difa fel bonion gwellt.\n8Wrth i ti chwythu dyma'r dŵr yn codi'n bentwr,\ny llif yn sefyll fel argae,\na'r dŵr dwfn wedi caledu yng nghanol y môr.\n9Dyma'r gelyn yn dweud,\n‘Ar eu holau nhw! Dalia i nhw,\na rhannu'r ysbail!\nDw i'n mynd i gael amser da!\nFydd neb ar ôl i'r cleddyf ei daro –\ndw i'n mynd i'w dinistrio nhw'n llwyr!’\n10Ond dyma ti'n chwythu,\na dyma'r môr yn llifo drostyn nhw!\nDyma nhw'n suddo fel plwm yn y tonnau gwyllt!\n11Pa un o'r duwiau sy'n debyg i ti, ARGLWYDD?\nDoes neb tebyg i ti –\nmor wych, ac mor sanctaidd,\nyn haeddu dy barchu a dy foli;\nti'n gwneud gwyrthiau rhyfeddol!\n12Dyma ti'n codi dy law gref\na dyma'r ddaear yn llyncu'r gelyn!\n13Yn dy gariad byddi'n arwain\ny bobl rwyt wedi'u rhyddhau;\nbyddi'n eu tywys yn dy nerth\ni'r lle cysegredig lle rwyt yn byw.\n14Bydd y bobloedd yn clywed ac yn crynu –\nbydd pobl Philistia yn poeni,\n15ac arweinwyr Edom wedi brawychu.\nBydd dynion cryf Moab yn crynu,\na phobl Canaan yn poeni.\n16Bydd ofn a braw yn dod drostyn nhw –\nmae dy gryfder di yn eu gwneud yn fud\nFyddan nhw'n gwneud dim nes bydd dy bobl\nwedi pasio heibio, ARGLWYDD;\nnes i'r bobl wnest ti eu prynu basio heibio.\n17Ond byddi'n mynd â nhw i mewn\nac yn eu plannu ar dy fynydd dy hun –\nble wyt ti wedi dewis byw, ARGLWYDD;\ny cysegr rwyt ti wedi'i sefydlu.\n18Yr ARGLWYDD sy'n teyrnasu am byth bythoedd!\n19Pan aeth ceffylau y Pharo, a'i gerbydau a'i filwyr, i'r môr, dyma'r ARGLWYDD yn gwneud i ddŵr y môr lifo'n ôl drostyn nhw. Ond roedd pobl Israel wedi cerdded ar dir sych drwy ganol y môr.”\nMiriam a'r merched yn dawnsio\n20Yna dyma Miriam y broffwydes (chwaer Aaron) yn gafael mewn drwm llaw, a dyma'r merched i gyd yn codi drymiau a mynd ar ei hôl, gan ddawnsio.\n21Roedd Miriam yn canu'r gytgan:\n“Canwch i'r ARGLWYDD\ni ddathlu ei fuddugoliaeth!\nMae wedi taflu'r ceffylau\na'u marchogion i'r môr!”\nDŵr chwerw Mara\n22Dyma Moses yn cael pobl Israel i symud ymlaen oddi wrth y Môr Coch. Aethon nhw allan i Anialwch Shwr. Buon nhw'n cerdded yn yr anialwch am dri diwrnod heb ddod o hyd i ddŵr. 23Yna dyma nhw'n cyrraedd Mara, ond roedden nhw'n methu yfed y dŵr yno am ei fod mor chwerw. (Dyna pam roedd yn cael ei alw yn Mara – sef “Chwerw.”) 24Dyma'r bobl yn dechrau troi yn erbyn Moses. “Beth ydyn ni'n mynd i'w yfed?” medden nhw. 25Dyma Moses yn gweddïo'n daer am help, a dyma'r ARGLWYDD yn ei arwain at ddarn o bren. Ar ôl i Moses ei daflu i'r dŵr, roedd y dŵr yn iawn i'w yfed.\nYn Mara, dyma'r ARGLWYDD yn rhoi rheol iddyn nhw, er mwyn profi pa mor ffyddlon oedden nhw: 26“Os byddwch chi'n ufudd i'r ARGLWYDD eich Duw, ac yn gwneud beth sy'n iawn yn ei olwg e, gwrando ar beth mae'n ei ddweud a cadw at ei reolau, fydd dim rhaid i chi ddiodde'r afiechydon wnes i daro'r Eifftiaid gyda nhw. Fi ydy'r ARGLWYDD sy'n eich iacháu chi.”\n27Yna dyma nhw'n cyrraedd Elim, lle roedd un deg dwy o ffynhonnau a saith deg o goed palmwydd. A dyma nhw'n gwersylla yno wrth ymyl y ffynhonnau.


Cylchlythyr Gweld Gwyddoniaeth - Canolfan Llysgenhadon STEM i Ysgolion Cynradd Medi 2019\nMae gan Gweld Gwyddoniaeth dudalen facebook - byddem yn ddiolchgar pe bai modd i chi ein dilyn https://www.facebook.com/SeeScienceGweldGwyddoniaeth/\nDiwnod Dathlu - Fi Peiriannydd\nYsgol Gynradd Llanfoist\nCemeg y Stryd Fawr\nY Sioe Addysg Genedlaethol\nY Gynhadledd Ofod\nCyllid i Nodi Blwyddyn Ryngwladol y Tabl Cyfnodol\nGrantiau y Gymdeithas Ficrobioleg\nSut gall CREST gefnogi y Cwricwlwm Newydd yng Nghymru\nRhaglen Pobl Ifanc Y Brifysgol Agored\nDiwrnodau Dathlu ‘Peiriannydd - Fi?’\nYn dilyn ymlaen o’n gweithdai cynradd ‘Peiriannydd - Fi?’ a gyflwynwyd o gwmpas y Pasg, roeddem yn falch o fod yn rhan o 3 Diwrnod Dathlu llwyddiannus iawn yn ystod hanner olaf tymor yr haf. Roedd ysgolion cynradd clwstwr Idris Davies yng Nghaerffili, clwstwr Coedcae yn Llanelli a chlwstwr Dyffryn Nantlle yng Ngwynedd wedi cael y dasg o ddylunio ac adeiladu modelau o bontydd newydd eiconig i'w hardal leol i ddod gyda nhw i’r digwyddiadau Dathlu. Cynhaliwyd y digwyddiadau yn yr ysgolion uwchradd, gan weithredu fel digwyddiad pontio gwych lle rhannodd y disgyblion eu dysgu a'u brwdfrydedd dros Beirianneg!\nRoedd amrywiaeth a safon y pontydd ym mhob un o'r 3 digwyddiad yn rhagorol ac roedd yn amlwg bod athrawon a disgyblion wedi gwneud y gorau o'r prosiect sy'n cyd-fynd yn dda â gofynion y cwricwlwm newydd gyda disgyblion yn cael eu hannog i fod yn greadigol ac i weithio'n annibynnol.\nBydd y Gweithdai ‘Peiriannydd - Fi?’ ar gael i’w lawrlwytho o wefan Gweld Gwyddoniaeth ym mis Medi.\nYsgol Gynradd Llanfoist Fawr Camau cyntaf i Ffrangeg gyda’r Llysgennad STEM Chris Squire\nMae y Llysgennad STEM. Chris Squire wedi hen arfer â sesiynau sy'n cyfuno STEM a Ffrangeg ag Ysgolion Uwchradd. Roedd angen cynllunio'n ofalus ar gyfer ymweliad â'r Ysgol Gynradd a defnyddio dyfeisgarwch!\nDatblygodd Chris sesiwn ar gyfer disgyblion Cynradd lle gosodwyd her math STEM wedi'i lleoli mewn gwahanol wledydd lle Ffrangeg yw'r iaith swyddogol.\nYna aeth y sesiwn ymlaen i sut mae Ffrangeg yn cael ei defnyddio ym mywyd beunyddiol - ar y diwedd roedd y disgyblion hyd yn oed yn gallu rhoi archeb mewn bwyty gan ddefnyddio Ffrangeg!\nRoedd yr athro yn amlwg yn falch o'r canlyniad:Dim ond ychydig o linellau i roi gwybod i chi faint wnaeth Heidi a minnau fwynhau ein sesiwn foreol gynhyrchiol gyda chi a'ch disgyblion yn Ysgol Llanfoist. Hyderaf y byddwch yn cytuno bod y sesiwn wedi esgor ar ganlyniadau addawol a chadarnhaol iawn a chyfranogiad brwd ymhlith y disgyblion, a wnaeth eu hymdrechion mwyaf brwdfrydig drwyddi draw. Gwnaeth y brwdfrydedd a'r hyder cynnar a ddangoswyd gan y 4 a ddewiswyd i archebu eu pryd bwyd yn y bwyty argraff fawr arnaf ac maent yn argoeli’n dda ar gyfer y dyfodol.’\nYn ystod tymor yr haf, teithiodd See Science ar draws de Cymru yn rhedeg ein gweithdy newydd sbon, Cemeg y Stryd Fawr, gyda phob math o grwpiau cymunedol, diolch i arian gan y Gymdeithas Gemeg Frenhinol. Fe wnaeth grwpiau Ieuenctid, Urdd, Addysg Gartref, Rainbows, Cubs a llawer mwy i gyd fwynhau carwsél o 4 gweithgaredd cemeg ymarferol yn seiliedig ar gynhyrchion a geir yn gyffredin ar y Stryd Fawr.\nMae'r gweithgareddau'n amrywio o ddefnyddio dŵr bresych drewllyd i brofi pH hylifau cegin fel sudd lemwn a Llaeth Magnesia i greu mwydod pinc gyda Gaviscon. Mae pob un o'r gweithgareddau wedi cael eu gwahaniaethu ar gyfer plant rhwng 6 a 14 oed.\nCafodd y gweithdy dderbyniad da ym mhob grŵp a gobeithio ein bod wedi ysbrydoli rhai arweinwyr i roi cynnig ar fwy o weithgareddau cemeg gyda’u grwpiau. Defnyddiodd cwpl o grwpiau Cubs y gweithdy i'w haelodau ennill eu Bathodynnau Gwyddoniaeth.\nBydd yr holl adnoddau ar gael, i’w lawrlwytho am ddim, ar wefan Gweld Gwyddoniaeth ym mis Medi, ynghyd â set o 10 gweithgaredd Bysgio cemeg, a ddatblygwyd gyda chyllid o’r un prosiect Cemeg yn y Gymuned.\nY Sioe Addysg Genedlaethol, Caerdydd, 25 Hydref\nWyddoch chi y gallwch chi ymuno â ni yn Neuadd y Ddinas ar 25 Hydref yn hollol rhad ac am ddim? Mae llu o bethau i'w gweld a'u gwneud yn y Sioe Addysg Genedlaethol a'r Sioe AAA, heb wario ceiniog.\nMae ein sioe yn croesawu miloedd o weithwyr addysg proffesiynol gan gynnwys staff addysgu a staff nad ydyn nhw'n addysgu o bob rhan o Gymru a'r DU - a gyda chymaint yn cael ei gynnig, mae'n hawdd gweld pam!\nGyda 40 o seminarau achrededig DPP i ddewis ohonynt yn The National Education Show, mae gennym ystod wych o bynciau seiliedig ar addysgu i'w harchwilio, a gyflwynir gan arbenigwyr addysg mwyaf poblogaidd y DU! Mae pob un o'n seminarau yn costio dim ond £ 10 y mynychiad (neu £ 5 fel rhan o archeb grŵp!)\nCynhadledd Gofod y DU 2019, 24 -26 Medi, Canolfan Gonfensiwn Rhyngwladol, Casnewydd\nMae Cynhadledd Gofod y DU 2019 yn dri diwrnod llawn o wybodaeth, ysbrydoliaeth ac arloesedd. Cewch y newyddion mwyaf diweddar o'r sector gofod, dysgu gan arbenigwyr diwydiant, gwneuthurwyr polisïau ac arweinwyr meddwl a chymryd rhan mewn sesiynau a thrafodaethau ysgogi meddwl.\nBydd Cynhadledd Athrawon ESERO-UK unwaith eto yn rhedeg ochr yn ochr â Chynhadledd Gofod y DU. Mae ESERO-UK, a elwir hefyd yn swyddfa addysg ofod y DU, yn darparu adnoddau, cefnogaeth a gwybodaeth am ddim i athrawon wella addysgu gwyddoniaeth, technoleg, peirianneg a mathemateg (STEM) gan ddefnyddio gofod fel cyd-destun.\nDISCOVER SPACE yw'r digwyddiad gwych, rhad ac am ddim i ysgolion. Wedi'i gynnal ochr yn ochr â'r Gynhadledd Gofod 2019, bydd DISCOVER SPACE yn cynnal cyfres o weithgareddau hwyliog ac addysgol, arddangosfeydd rhyngweithiol ymarferol, sgyrsiau a sioeau i ddal y dychymyg ac ysbrydoli pobl ifanc i ddilyn gyrfaoedd mewn gwyddoniaeth, peirianneg a thechnoleg.\nAm fwy o fanylion, cysylltwch â info@ukspace2019.co.uk.\nTheatr na nÓg, Eye of the Storm. Abertawe 24 - 28 Medi; Casnewydd 15 - 19 Hydref; Bangor 21 - 23 Hydref; Aberystwyth 24 - 26 Hydref\nMewn partneriaeth â Technocamps\nY Sioe orau ar gyfer Plant a Phobl Ifanc – Gwobrau Theatr Cymru 2018\nDewch i gwrdd ag Emmie Price.\nBu’r 5 mlynedd ddiwethaf yn rhai stormus iddi. Mae ei byd yn cynnwys edrych ar ôl ei mam, sy’n dioddef o anhwylder deubegynol, dilyn diddordeb angerddol mewn corwyntoedd a gwneud yn sicr ei bod yn llwyddo yn yr ysgol. Ond, gwyr Emmie, un diwrnod y bydd popeth yn newid. Un diwrnod, mi fydd hi’n dilyn stormydd. . . yn America.\nPan fydd cyfle’n codi i dderbyn bwrsari i astudio yn UDA, a all hi gadw’i lle ar y cwrs ac ennill y gystadleuaeth STEM gyda’i dyfais newydd ar gyfer ynni adnewyddadwy?\nMae’r digwyddiad theatrig hwn llawn dewrder, penderfynoldeb a charedigrwydd yn siŵr o ysbrydoli oedolion o bob oed a theuluoedd sydd â phlant 8+ oed.\nNodwch ei fod yn gynhyrchiad Saesneg ei iaith.Manylion yma.\nDigwyddiadau rhanbarthol yr ASE ar gyfer tymor yr Hydref - Abertawe 25 Medi; Casnewydd 18 Hydref; Bangor 22 Hydref\nBydd sgwrs banel gyda'r teitl "Let's Talk about Girls in STEM" yn digwydd cyn perfformiadau o'r sioe Eye of the Storm (manylion y sioe uchod).\nMae angen bwcio ar gyfer y sgyrsiau ar wahan i fwcio ar gyfer y sioe.\nManylion a bwcio yma.\nGwobrau ac adborth\nFIRST® LEGO® League 2019/20 CITY SHAPER tymor newydd ar gyfer disgyblion 9 i 16 oed.\nMae Cynghrair FIRST® LEGO® yn her STEM fyd-eang i dimau o bobl ifanc, i annog diddordeb yn themâu'r byd go iawn a datblygu sgiliau allweddol sy'n hanfodol ar gyfer eu gyrfaoedd yn y dyfodol. Mae pobl ifanc yn gweithio gyda'i gilydd i archwilio thema y tymor pensaernïaetha dylunio, adeiladu a rhaglennu robot LEGO ymreolaethol i ddatrys cyfres o deithiau.\nMae Cynghrair FIRST® LEGO® ar gyfer pobl ifanc rhwng 9 ac 16 oed, yn gweithio mewn timau o hyd at 10 myfyriwr â hyfforddwr oedolion cefnogol. Mae'r her yn cynnwys gêm robot a phrosiect ymchwil, a bydd angen i fyfyrwyr arddangos Gwerthoedd Craidd Cynghrair FIRST® LEGO® trwy gydol eu holl waith. Fel rheol, mae gan dimau 12 i 16 wythnos i weithio ar yr her cyn iddynt gystadlu yn y twrnamaint rhanbarthol o'u dewis.\nFfermfeisio (pan mae ffermio a dyfeisio yn cwrdd)\nCystadleuaeth STEM a redir gan NFU Education ac sydd wedi'i hanelu at blant ysgol gynradd yn ystod tymor yr Hydref 2019\nMae tair her gyffrous sy'n seiliedig ar broblemau y gall blant weithio arnynt yn unigol neu mewn timau. Mae pob her wedi'i chynllunio i wneud i blant feddwl am y materion o ddydd i ddydd sy'n wynebu ffermwyr a thyfwyr yng Nghymru a Lloegr yn ogystal â'r heriau amgylcheddol ehangach sy'n wynebu poblogaeth gynyddol y byd.\nCefnogir pob her gan adnoddau cysylltiedig â'r cwricwlwm a grëwyd mewn partneriaeth â'r Gymdeithas Addysg Wyddoniaeth (ASE) - cofrestrwch i dderbyn eich pecyn am ddim.\nMae mwy o wybodaeth yma (mae adnoddau Cymraeg ar gael yn ogystal).\nMae'r Gymdeithas Frenhinol Cemeg yn sicrhau bod grantiau o hyd at £ 1,000 ar gael i'w Haelodau Rhwydwaith i gynnal prosiect ar gyfer Blwyddyn Ryngwladol y Tabl Cyfnodol yn 2019.\nEr mwyn bod yn gymwys, dylai ymgeiswyr ddangos bod y prosiect yn cefnogi dathlu Blwyddyn Ryngwladol y Tabl Cyfnodol; bod gan y prosiect agwedd sylweddol sy'n gysylltiedig â'r gwyddorau cemegol; a bod gan y prosiect gynulleidfa darged a nodwyd yn glir.\nMae'r cyllid ar agor trwy gydol y flwyddyn a chaiff ei ystyried dair gwaith yn ystod y flwyddyn. Y dyddiad cau nesaf yw dydd Llun 14 Hydref 2019.\nGrantiau Addysg ac Allgymorth Y Gymdeithas Feicrobioleg\nMae grantiau o hyd at £ 1,000 ar gael i gefnogi mentrau addysgu gwyddoniaeth neu hyrwyddo perthnasol, neu i gefnogi datblygiadau i arwain at wella addysgu unrhyw agwedd o ficrobioleg.\nSgyrsiau, gweithdai, arddangosiadau, posteri, taflenni, darllediadau, gweithgareddau mewn gwyliau gwyddoniaeth a phecynnau clyweledol neu gyfrifiadurol;\nGweithgareddau sy'n digwydd fel rhan o ddigwyddiad Wythnos Genedlaethol Gwyddoniaeth a Pheirianneg yng ngweithle'r ymgeisydd;\nCynnal gweithgaredd wythnos wyddoniaeth yn yr ysgol neu goleg (e.e. ymarferol neu raglen o sgyrsiau);\nCefnogi gweithgareddau microbioleg mewn clwb gwyddoniaeth y tu allan i'r ysgol;\nPrynu deunyddiau a chyfarpar y tu allan i adnoddau arferol yr adran i gefnogi gweithgaredd microbioleg (ni ellir defnyddio mwy na £500 tuag at offer mawr fel microsgopau a deoryddion);\nYmweliad dosbarth â labordy microbioleg i gyflawni gweithgareddau;\nTrefnu ymweliad â neu gan ficrobiolegydd sy'n gweithio.\nGwnech gais ar-lein yma\nSut gall CREST gefnogi'r Cwricwlwm newydd yng Nghymru?\nMae CREST yn helpu pobl ifanc i ddod yn ddysgwyr annibynnol a myfyriol trwy waith prosiect yn seiliedig ar ymholiadau.Mae myfyrwyr sy'n cymryd rhan yn Arian CREST yn cyflawni graddau uwch ac yn fwy tebygol o astudio pynciau STEM ar lefel UG. Mae'r buddion yn cael eu chwyddo ar gyfer myfyrwyr difreintiedig.\nMae lefelau Star a SuperStar wedi'u cynllunio i fod yn hawdd i'w rhedeg ac yn gost isel i blant rhwng 5-7 a 7-11 oed fel arfer. Mae plant yn ennill Gwobr trwy gwblhau wyth her, sydd ar gael i'w lawrlwytho o'r llyfrgell adnoddau. Mae yna hefyd daflenni awgrymiadau defnyddiol i chi eu defnyddio, gan esbonio'r themâu gwyddonol a chynnig arweiniad ar bynciau sgwrsio i'ch plant.\nGallwch lawrlwytho templedi pasbort CREST Star a SuperStar i'ch myfyrwyr, olrhain eu cynnydd unwaith y byddwch chi'n creu eich cyfrif.\nCyn pen pedair wythnos ar ôl talu, byddwch yn derbyn tystysgrifau a bathodynnau ffabrig i'w rhoi i'ch dosbarth.


Gwneuthurwr a Ffatri Blanced Shawl Blanced Arian Geometrig Striped Geometrig Gorau | Baoyujia\nBlanced Siôl Blanced Cashmere Ymylol Polyester Striped Geometrig\nPrif gynhwysion: polyester\nLliw: pinc, llwyd, glas, melyn, gwyrdd, brown, glas tywyll\nFfabrig: cashmir polyester\nNodweddion: chwaethus, cynhesrwydd da, dim pylu, dim pêl\nPacio: mae blancedi wedi'u pacio mewn cartonau\nPacio: mae blancedi fel arfer yn 1-3KG y gofrestr\nGellir ei ddefnyddio ar gyfer siolau, blancedi, sgarffiau, ac ati.\nGellir ei becynnu wedi'i addasu, ac mae hefyd yn ddewis da i wneud anrhegion.\nC: Sut ydyn ni'n gwarantu ansawdd?\nAteb: Mae gennym dîm arolygu ansawdd proffesiynol, a fydd yn cynnal arolygiad llawn cyn ei anfon i sicrhau nad oes gwahaniaeth gyda'r sampl.\nC: Pam ddylech chi brynu gennym ni yn lle prynu gan gyflenwyr eraill?\nAteb: Mae gennym 10 mlynedd o brofiad mewn datblygu ffabrig. Rydym wedi cydweithredu â llawer o frandiau o fri rhyngwladol i ddatblygu cynhyrchion newydd yn barhaus ac mae ein cynnyrch yn cael ei allforio i Ewrop, America, De America a gwledydd eraill yn y byd.\nC: Beth yw manteision eich cwmni?\nAteb: Mae gan ein cwmni dîm gwerthu proffesiynol a llinell gynhyrchu broffesiynol.\nC: Pam ddylwn i ddewis eich cynnyrch?\nAteb: Mae ein cynnyrch o ansawdd uchel, gwasanaeth da, ac yn fforddiadwy.\nC: Pa wasanaethau da eraill y gall eich cwmni eu darparu?\nAteb: Ydym, gallwn ddarparu ôl-werthiannau proffesiynol a danfoniad cyflym.\nBlaenorol: Blanced Gwely Aelwyd Ffabrig Tecstilau Polyester\nNesaf: Blanced Plant Gwlanen Gyffyrddus Patrwm Unicorn Pinc\nBlanced Anifeiliaid Cefnfor Luminous i Blant - ...\nTywel Ffabrig Edafedd Cotwm Steil Bohemaidd Tywel Traeth ...\nBlanced Newydd-deb berffaith Rownd i fod yn Giant H ...\nPatrwm Dyn Eira Gwlanen Wen Plentyn Gwyrdd Gwyrdd ...\nBlanced Taflu Cnu, Plu Gwrthdroadwy Ultra Meddal ...\nBlanced Cnu Sherpa Gwlanen Sherpa Gwrthdroadwy ...


Dringo polion a mwynhau bywyd\nby Dylan Lewis 8/04/2019 | 5:59 0 Posted in Arall, Pobl\nLinesman gyda Western Power yw Gethin Davies, ac ef sy’n ateb cwestiynau ‘Cadwyn Cyfrinachau’ Papur Bro Clonc y mis hwn. Mae e’n mwynhau bod mas yn yr awyr iach a gweithio mewn lleoliad gwahanol bob dydd.\nGethin yw cadeirydd Clwb Ffermwyr Ifanc Cwmann eleni ac ymfalchia yn llwyddiant yr aelodau. Un o’r eiliadau balchaf iddo erioed oedd bod yn rhan o dîm a enillodd gystadleuaeth y meim yn Eisteddfod CFfI Cymru llynedd. Mae e wrth ei fodd yn chwarae rygbi hefyd ac roedd yn rhan o dîm ieuenctid Llanbed wrth ennill y gynghrair yn 2017.\nOnd beth yw’r cyngor gorau a roddwyd iddo? Beth yw ei hoff gludfwyd a’i ddiod arferol? Pwy oedd y dylanwad mwyaf arno a beth oedd y gwyliau gorau a gafodd? Mae’r atebion i gyd yn rhifyn Ebrill Papur Bro Clonc. Mynnwch gopi er mwyn dysgu mwy am y gŵr ifanc gweithgar a diddorol hwn.


IORTHRYN GWYNEDD A'R LLYFRAU GLEISION\ngan Gwawr Jones\nY Parchedig Robert David Thomas (1817-1888) Iorthryn Gwynedd\nELENI mae'n gan mlynedd a hanner ers cyhoeddi'r 'Llyfrau Gleision' ym mis Hydref, 1847. Mae'r trobwynt pwysig hwn yn hanes Cymru i'w gofio gan fod ei �l-effeithiau'n dal i ddylanwadu'n drwm ar feddwl y Cymro, yn ddiwylliannol ac yn arbennig yn wleidyddol.\nTri llyfr, a'u rhwymiad yn las, oedd y Llyfrau Gleision, yn crynhoi sylwadau tri chomisiynydd - R.R.W. Lingen, Henry Vaughan Johnson a Jelinger C. Symons - a benodwyd ar ran y llywodraeth gan J.P. Kay Shuttleworth, Ysgrifennydd Pwyllgor y Cyfrin Gyngor ar Addysg. Siarsiwyd hwy i gynnal arolwg o 'gyflwr addysg yn Nhywysogaeth Cymru, yn enwedig y ffordd y caffai'r dosbarthiadau gweithiol wybodaeth o'r iaith Saesneg', a dechreuasant ar y gwaith 1 Hydref 1846. Ni ellir cyfeirio at yr adroddiadau bellach heb s�n am 'Frad y Llyfrau Gleision', teitl gan R.J. Derfel ar ddrama o'i eiddo yn 1854. Ymateb i'r Llyfrau Gleision a wnaeth R.J. Derfel, fel eraill o'r cyfnod megis Lewis Edwards ac Ieuan Gwynedd, ac am hynny cawsant eu gosod ym Mhantheon Cymru Ymneilltuol y bedwaredd ganrif ar bymtheg.\nOnd mae un sy'n haeddu ei gofio am fod yn llawer mwy effro ac arloesol na'r rhain, gan ei fod wedi ceisio rhagweld ystrywiau'r comisiynwyr a cheisio achub y blaen ar eu harolwg. Mae'n ymddangos nad yw ef na'i waith wedi cael y mymryn lleiaf o sylw gan haneswyr y Llyfrau Gleision. Dyma'r stori.\nCapel Penarth, ger Llanfair Caereinion, Maldwyn\nYn 1989 yr oedd aelodau eglwys Annibynnol Penarth, ger Llanfair Caereinion, Maldwyn, yn paratoi'r capel ar gyfer dauganmlwyddiant yr adeilad. (Mae'r eglwys, fel corff o addolwyr, yn hŷn.) Mewn cwpwrdd o dan y pulpud cafwyd hyd i fwndel trwchus o hen bapurau, dros dri chant o dudalennau maint ffwlscap, ac ar y ddalen uchaf y geiriau hyn:\nStatistical Facts (1 Part)\nParish of Castle Caereinion\nYr oedd y papurau wedi eu plygu a'u gwn�o wrth ei gilydd i wneud llyfrynnau tenau ac, ar wah�n i Gastell Caereinion, yr oedd darnau eraill o'r gwaith yn ymwneud � Llanfair Caereinion, Manafon, Cegidfa, Llangyniw a rhannau o blwyf Meifod. Rhyw fath o gyfrifiad oedd y ddogfen. Cafwyd colofnau'n rhestru enwau pobl, eu hoedran, eu cartrefi, gwaith, cenedl, ieithoedd a siaredid (Cymraeg ran fwyaf, peth Saesneg, ond un cyn-filwr o fyddin yr India yn medru Hindwstani hefyd!), a oedd pobl yn medru'r wyddor, ac yn medru sillafu, darllen, ysgrifennu, gwneud syms, gramadeg, daearyddiaeth a cherddoriaeth. Wedyn roedd colofn lydan i restru'r llyfrau yn y tŷ. Nodwyd hefyd a oedd rhai yn mynychu ysgol ddyddiol neu Ysgol Sul neu le o addoliad. Cadwyd y golofn olaf ar gyfer 'Observations & Remarks'. e.e. (yn Saesneg) 'Rhy dlawd i dalu am ysgol', 'mae'r teulu yma'n cefnogi Ysgol Frytanaidd - yn awyddus iawn i'w chael', 'gwyllt: iawn - dim un llyfr!'\nAethpwyd �'r ddogfen i'w diogelu i Benybelan, cartref ysgrifennydd eglwys Penarth, Mr John H. Jones, y mae ei deulu � chysylltiad �'r achos yn ddi-dor o'i gychwyn. Buan y sylweddol�wŷd mor bwysig oedd y ddogfen. Ar yr olwg gyntaf fe ymddengys yn unig fel casgliad o ffeithiau o werth i'r hanesydd teuluol, ond rhydd lawer mwy o ffeithiau nag unrhyw Gyfrifiad o'r cyfnod. Yng Nghyfrifiad 1841, er enghraifft, y cyntaf o unrhyw werth i'r hanesydd teuluol a chymdeithasol, ni chafwyd oedrannau oedolion ond i'r pum mlynedd agosaf ac ni chafwyd s�n o gwbl am berthynas pobl �'i gilydd yn yr un annedd, heb s�n am yr holl wybodaeth am lyfrau yn y tŷ a sylwadau eraill. Ni chafwyd cwestiwn yng Nghyfrifiad y wladwriaeth ar yr ieithoedd a siaredid tan 1891.\nO edrych eilwaith ar glawr y ddogfen, roedd fel petae State of Education a Decr. 1846 yn neidio allan o'r ddalen i daro llygad y darllenydd. Tybed a oedd cysylltiad rhwng papurau Penarth a'r Llyfrau Gleision?\nPan aed ati i chwilio yn y Llyfrau Gleision eu hunain, yno yn Atodiad (Appendix) H ar dudalen 337 gwelwyd: 'MEMORIALS from the DISSENTERS OF LLANFAIR CAEREINION, CASTLE CAEREINION and MANAFON in the County of MONTGOMERY, respecting the want of EDUCATION in those Parishes'.\nFelly, o'r defnydd crai a oedd yng nghadw ym Mhenybelan, lluniwyd adroddiad sylweddol o ugain tudalen yn y Llyfrau Gleision y 'Memorials' uchod. Mae'n debyg fod dogfen Penarth yn unigryw yng Nghymru, a bellach mae hi yn y Llyfrgell Genedlaethol i rywun ei gweld (Llawysgrif NLW 23220F).\nAwdur yr atodiad a chynllunydd yr arolwg oedd y Parchedig Robert David Thomas (1817-88), gweinidog egn�ol Penarth rhwng 1842 a 1854, a adnabyddid hefyd dan ei enw barddol 'Iorthryn Gwynedd'. Cyflwynwyd y 'Memorials' i'r comisiynwyr tua diwedd Ionawr 1847, felly trefnwyd yr holl waith o holi'r bobl a theithio o dŷ i dŷ ganol gaeaf Maldwyn, yr hel ynghyd, y crynhoi gwybodaeth a'r anfon at y Comisiwn o fewn tua mis gan un dyn. Dyna roi biwrocratiaeth a chwangoau�r ugeinfed ganrif mewn perspectif!\nSut yr aeth y Parchedig Thomas ati i wneud yr arolwg? Cafodd gymorth deugain o Ymneilltuwyr amlwg yr ardal. (Cofier bod rhaid i bob un ohonynt fedru ysgrifennu a darllen.) Aethant o gwmpas i holi, pawb �'i ran ei hun. Paratowyd y papurau ar eu cyfer, wedi eu rhannu'n golofnau, gan y Parchedig Thomas. Rhoddwyd cyfarwyddiadau manwl iddynt ar sut i lenwi'r arolwg, a lluniwyd mapiau i ddangos yn union lle dylid mynd. I wneud yn berffaith siŵr fod pawb yn deall yn union beth oedd i fod i'w wneud, gwnaed patrwm i bawb gan ddefnyddio enwau a chartrefi dychmygol.\nAeth pawb ati i gwblhau'r gwaith, rhai'n well na'i gilydd. Y syndod ydi fod y casglwyr wedi llwyddo cystal, gan fod pobl yr adeg yma'n amheus iawn o unrhyw gyfrifiad. Roedd gan y werin ddigon o le i amau, gan fod codi trethi neu gonsgriptio'n tueddu i ddilyn cyfrifiadau o'r fath. Diau mai'r ffaith fod y casglwyr y tro yma'n rhai o'u plith eu hunain, ac yn Anghyd�ffurfwyr, a'i gwnaeth hi'n hawdd cael cydweithrediad y bobl. I ddangos teyrngarwch crefyddol yr ardal mae'r ystadegau am Fanafon (o ddogfen Penarth) yn ddadlennol iawn. Yno o blith 822 o blwyfolion, roedd 69 (8.4%) yn ddigrefydd, 61 (7.4%) yn Anglicaniaid (a 14 o'r rheini'n byw yn y rheithordy!), a 692 (84.2%) yn Anghydffurfwyr, Annibynwyr bron i gyd. Ond ni chafwyd cydweithrediad pawb. Wrth enwau'r Parchedig Daniel Hughes, rheithor Manafon, a'i deulu niferus, ceir 'We did not wait on Mr Hughes personally; but had the information from other gentry. We were afraid to offend him'. Gwnaeth y Parchedig Daniel Hughes bopeth a allai i rwystro sefydlu Ysgol Frytanaidd ym Manafon. Hefyd ym mhlwyf Castell Caereinion, gyferbyn ag enw'r rheithor, y Parchedig Lewis, ni cheir unrhyw wybodaeth o gwbl � a'r rheswm? 'He being not willing to "mix" with the collectors'.\nYn y 'Memorials' ceir dadansoddiad manwl a chynhwysfawr o'r rhai oedd yn mynychu'r Ysgolion Sul Ymneilltuol, gyda llawnder o ystadegau a chefndir cymdeithasol. Mae rhywun yn cael yr argraff fod y gwaith mawr yma i gyd islaw sylw'r comisiynwyr (yn adlewyrchu agwedd y Parchedig Lewis, Castell Caereinion), ac nad oeddynt yn barod i ystyried fod agweddau eraill ar fywyd heblaw eu rhai hwy. Ystyriwch y sylw yma ganddynt (t.354): 'Both these are duplicate Returns. It is difficult to conceive the object of the memorialists in thus returning seven schools twice over, as all proceed from the same person. (h.y. R. D. Thomas).'\nA'n helpo! Roedd rheswm da iawn dros gynnwys Ysgolion Sul fwy nag unwaith. Fe wnaed arolwg y comisiynwyr fesul plwyf, felly lle roedd Ysgol Sul Ymneilltuol yn tynnu aelodau o fwy nag un plwyf (gan nad yw ffiniau plwyf yn berthnasol i Anghydffurfwyr) roedd rhaid cynnwys ystadegau'r Ysgol Sul honno fwy nag unwaith o dan benawdau'r plwyfi gwahanol yr oedd hi'n eu gwasanaethu.\nYr oedd teimladau'r bobl gyffredin yn gryf iawn dros addysg anenwadol, ac roedden nhw'n barod i aberthu er mwyn ei chael. Fel y dywed R. D. Thomas yn y 'Memorials':\nThe Dissenters are under great disadvantages to provide the means of secular education;\nthey have their chapel debts to be discharged, and their ministers and missionaries and\nacademies to support, and that by the voluntary system, out of their own pockets, and at\nthe same time they are compelled against their consciences to pay tithes and church-rates\nto support the clergy also! They have done wonders already in Wales and let them be freed\nfrom this burthen, and they will, without government grants, but voluntarily, supply all\nWales without delay with the means of useful and general education.\nSylwer fod enw R.D.Tho,as yn anghywir - fel J.D.Thomas mae o'n ymddangos ar y rhestr\nYn wyneb holl dystiolaeth a dadleuon cryfion R. D. Thomas, dyma a geir yng nghorff y Llyfrau Gleision gan Vaughan Johnson (comisiynydd Gogledd Cymru, gan gynnwys Maldwyn) am ardal Llanfair Caereinion:\nIt is stated by the clergy and gentry in the neighbourhood (h.y. clecs gan Anglicaniaid o\nSaeson neu Gymry Seisnigaidd) that the poor and the class of small farmers remain in\nignorance: that education has been and continues to be greatly neglected.\nOes syndod, yn wyneb y fath ddiffyg deall, i gymaint o Ymneilltuwyr ardal Penarth ymfudo i'r Unol Daleithiau? Y Llyfrau Gleision oedd yr olaf mewn cyfres o ergydion iddynt. Roedd Penarth ymhlith yr ardaloedd �'r raddfa uchaf o ymfudo yng Nghymru. Roedd dylanwad Samuel Roberts ('S.R.', 1800-85) hefyd yn drwm ar yr ardal, ei dad, John Roberts (1767-1834) wedi bod yn weinidog ar gapel Penarth, ac S.R. ei hun yn gyfaill mawr i R.D. Thomas. Enwodd R.D. Thomas a'i wraig Sarah, o deulu Roberts, Penybelan (a ysgrifennai dan yr enw 'Sarah Maldwyn'), eu plentyn cyntaf yn Samuel Maldwyn o barch i'w cyfaill.\nYmfudo a wnaeth R. D. Thomas ei hun. Ar �l gadael Penarth arhosodd yng Ngheri am ychydig, a gadael Cymru yn 1855 gan fynd � nifer o deuluoedd Penarth efo fo. Bu'n weinidog ar eglwysi Annibynnol yn Nhalaith Efrog Newydd, Efrog Newydd ei hun, Knoxville (Tennessee), Mahanoy City (Pennsylvania) a Columbus (Ohio), gan ei daflu ei hun i mewn i fywyd cyhoeddus a chrefyddol Cymry Gogledd America. Tra oedd ei gŵr ar ymweliad � Chymru yn 1873, bu farw Sarah yn annisgwyl yn eu cartref yn Tennessee. Er i R.D. Thomas gael gwahoddiad i ddychwelyd i Faldwyn ar �l marw ei wraig, ni ddaeth. Bu'n ysgrifennu'n doreithiog i wahanol gylchgronau'r Annibynwyr, yma a'r ochr draw i'r Iwerydd. Cyhoeddodd nifer o lyfrau rhwng Y Crochan Aur (1840) yn ystod ei ieuenctid yn Llanrwst a Hanes Cymry America (un gyfrol, 1872). Methodd � mynd ymlaen a chwblhau ail gyfrol Hanes Cymry America ar �l marw Sarah. I'r diwedd uniaethodd Iorthryn Gwynedd ei hun yn llwyr � theulu a chyfeillion ei wraig ac �'r gymdeithas gl�s yn ardal Llanfair Caereinion, ac mae'r serch a deimlai at ei aelodau ym Mhenarth yn loyw trwy ei ysgrifau. Mae hanes ei fywyd yn gyfareddol, gyda'i ymgyrchoedd a'i deithiau i hel arian, pregethu ac arlunio.\nCawsom gan mlynedd a hanner o wylofain a rhincian dannedd oddi ar y Llyfrau Gleision. Gwae ni os bydd hanes yn ailadrodd ei hun eto o ddiffyg achub y blaen.


Llyfrgell Owen Phrasebank - undod\nCyfrifid bod yr Eglwys, y wladwriaeth a'r uned deuluol yn undod patriarchaidd a sylfaenesid ar ufudd-dod ac awdurdod.\nMae Gorsedd Lloegr yn sumbol o undod Prydain Fawr.\nY gamp ydi creu priodas - undod organig - rhwng y cyfan.\n'Diben y gwersyll yw dysgu egwyddorion undod Arabaidd a gwrth-imperialaeth,' meddai.\n'Mae undod Arabaidd yn dibynnu ar genhedlaeth newydd.'\nCreadigaeth Cymru Gymraeg yw hi, yr unig sumbol sy'n aros o undod hanesyddol cenedl y Cymry, yr unig muthos Cymreig.\nMae cenedl, meddai, yn gymundod iaith, yn gymundod tiriogaeth, ac undod gofod.\nEffaith gweithgarwch hereticiaid fel y Waldensiaid a'r Lolardiaid a'r Hussiaid oedd tanlinellu ofnau'r awdurdodau o ddyddiau Innocent III i lawr at drothwy'r Diwygiad Protestannaidd mai rhwygo undod a dysgeidiaeth a magu annisgyblaeth a gwrthryfel a ddeilliai o roi rhyddid i leygwyr ddarllen yr Ysgrythur.\nYr oedd Anghydffurfiaeth Gymraeg yn clymu'n undod wlad a thref.\nCysylltid hwnnw â rhir ei gŵr, sef etifedd Nannau, i greu undod parhaol a nerthol.\nMae undod economaidd yn bod hefyd, ac undod seicolegol.\n`Diben y gwersyll,' meddai, `yw dysgu egwyddorion undod Arabaidd a gwrth-imperialaeth.


Colofn Gareth Miles gan Gareth Miles; atodiau theatr bARN cyfrol 465, Hydref 2001\nYmateb i: Cais gan Gyngor Celfyddydau Cymru ar gyfer Cwmni Theatr Teithiol Cymraeg Newydd Mae GARETH MILES yn feirniadol o gynlluniau Cyngor y Celfyddydau ar gyfer theatr yng Nghymru.\nNi all hyd yn oed beirniad llymaf Adran Ddrama CCC wadu fod priodas berffaith rhwng cynnwys y ddogfen hon a’i harddull. Llith ffuantus a disylwedd ydyw, arwynebol ac ystrydebol ei Saesneg, niwlog a chlogyrnaidd ei Chymraeg.\nY Saesneg a ddaeth gyntaf wrth gwrs ac mae’r fersiwn wreiddiol yn gymorth anhepgorol i’r sawl a gais ddehongli ceinion megis:\nTheatr gyffrous a chlodforus...\nMae hapddeiliaid eraill... yn diwallu’r angen tymor-byr am gynnyrch Cymraeg drwy gynnig cyfres fer o berfformiadau ar gyfer cynhyrchiadau yn yr _yl flynyddol...\nMae allbyniau cynhyrchu’n rhagdybio pedwar cynhyrchiad teithiol.\nRhaid i’w steil artistig edrych y tu hwnt i raglen lenyddol y brif ffrwd tra, ar yr un pryd, yn ei pharchu...\nNid yw’r darllenydd lawer callach, yn aml iawn, wedi troi i’r Saesneg ond mae adran 2.5, ‘Crynodeb o’r problemau’ yn ddilys ac yn ddealltadwy yn y ddwy iaith:\nYm syml, yr achos gerbron yw bod angen dirfawr i wella’r canlynol:\nGofynion rheolwyr y canolfannau heb gael eu diwallu; mae’r gylchdaith genedlaethol yn cael ei gwasanaethu’n wael;\nDirywiad yng nghynnyrch ac effaith teithiau Cwmni Theatr Gwynedd;\nDiffyg cydraddoldeb o ran darpariaeth rhwng theatr yn y Gymraeg o’i chymharu â theatr Saesneg;\nLlai o gynhyrchiadau Cymraeg ar gael: llai o geisiadau am rantiau prosiect CCC;\nFawr o gynlluniau deinamig i ddal grwpiau newydd o siaradwyr Cymraeg a chynnal diddordeb yn yr ardaloedd traddodiadol;\nFawr o waith ar gael ar y prif lwyfannau ar gyfer llawer iawn o artistiaid Cymraeg hynod o dalentog.\nTra’n cyd-fynd â’r disgrifiad o gyflwr truenus y theatr Gymraeg gyfoes – a hepgor y sylw am Theatr Gwynedd – rhaid imi nodi fy mod i ynghyd â phob dramodydd, actor a chyfarwyddwr y trafodais y sefyllfa gydag ef neu hi, o’r farn mai swyddogion Adran Drama CCC sy’n bennaf gyfrifol am y llanast ac mai Michael Baker, Sybil Crouch ac Anna Holmes yw’r prif ddrwgweithredwyr.\nMae’r feirniadaeth ar Theatr Gwynedd yn annheg. Parlyswyd Theatr Gwynedd yn ystod y ddwy flynedd ddiwethaf gan grintachrwydd a diffyg gweledigaeth CCC ac wele’r Cyngor yn awr yn ei difrïo, er mwyn ennill cefnogaeth i newid polisi sylfaenol ynglyn â Theatr Genedlaethol Gymraeg. Cyhoeddwyd strategaeth ddrama gan CCC ym mis Ionawr 1999 yn codi o’i arolwg polisi ym 1998 dan y teitl ‘Adeiladu Cymdeithas Greadigol’:\nArwyddodd y Strategaeth Ddrama derfynol a gyhoeddwyd ym Mehefin 1999, fwriad CCC i weithio mewn partneriaeth i ‘ddatblygu cwmni cynhyrchu cenedlaethol newydd wedi’i leoli yng ngogledd-orllewin Cymru: i atgyfnerthu ac adeiladu ar swyddogaethau Cwmni Theatr Gwynedd a Theatr Bara Caws.’\nYmhlith y lleisiau a gefnogodd y cais hwn roedd y rheini a gredai y dylai fod cwmni ar waith yn y Gymraeg a chanddo adnoddau yr un mor ddigonol â’r rheini a oedd ar gael i Glwyd Theatr Cymru a oedd yn gweithredu yn Saesneg.\nMae’r ddau baragraff uchod yn grynodeb cywir o bolisi CCC ddwy flynedd yn ôl. Fis Mehefin 2001, er bod trafodaethau rhwng Theatr Gwynedd, Theatr Bara Caws a rhai awdurdodau lleol bron â llwyddo i uno’r ddua gwmni, cefnodd CCC ar Y Pwerdy, gan gyfiawnhau hynny trwy enllibio Theatr Gwynedd a chyfeirio at newidiadau gwleidyddol a sosio-ddiwylliannol honedig yn y Gymru Gymraeg, a ‘phenodiadau newydd i aelodaeth Cyngor Celfyddydau Cymru’n cynnwys rhai a chanddynt ddiddordeb arbennig mewn materion yn ymwneud â diwylliant Cymraeg?’\nDyma seiliau athronyddol y penderfyniad i ymwrthod â’r hyn a elwir yn fodel theatr traddodiadol:\nMae hyn yn golygu cwmni cynhyrchu o dan arweinyddiaeth cyfarwyddwr artistig a fyddai’n arwain dewis a chyfeiriad y cynyrchiadau. Gellid dadlau bod hyn yn annhebygol i (sic) gyflwyno’n foddhaol anghenion rhyw gynllun newydd oherwydd y byddai’r steil a’r ffurf mewn hinsawdd artistig ac economaidd yn newidiol yn cael eu llyffetheirio.\nNi fyddai newydd-deb artistig pellach yn cael ei uchafu; mae prinder arweinyddion artistig sy’n gallu ac yn fodlon ymrwymo yn y tymor-hir i’r theatr. Model anaddas yw hwn ar gyfer y gymuned ddisberod Gymraeg, ac ni dderbyniodd ond cefnogaeth amodol yn nadansoddiad ymghynghorol y Pwerdy. Gellid dadlau y byddai’r model hwn yn anhyblyg wrth ddarparu, yn rhannol oherwydd y byddai’n cael ei ddominyddu gan ffigur artistig unigol.\nYn lle’r strwythur diffygiol hwn, dylid mabwysiadu model y Cynhyrchydd:\nGolyga hyn gwmni cynhyrchu lle y byddai eu tymhorau cynhyrchu’n cael eu cynllunio gan arweinydd artistig gan dynnu o’r doniau proffesiynol sydd ar gael a fyddai’n cyfarwyddo ac yn gosod steil y cynyrchiadau. Byddai’r model hwn yn gofyn i’r Prif Weithredwr fod yn gynhyrchydd, yn debyg i Reolwr Cyffredinol Opera Cenedlaethol Cymru, lle y penderfynir yn ddrallus ar bob cynhyrchiad er mwyn cyfrannu at gymysgfa’r tymor a chefnogir artistiaid gwadd gan staff perfformio creiddiol...\nEr bod gan bob un o’r modelau eu rhinweddau, o bwyso a mesur, y model hwn a allai gyflwyno ystod a safon y cynhyrchiadau orau...\nDiau y perthyn rhinweddau eraill i’r model hwn yng ngolwg llunwyr y ddogfen. Divide et impera, er enghraifft. Rhannu’r Cymry er mwyn eu rheoli. Diogelu’r status quo. Byddai’r entrepreneur a’r impresario o Gynhyrchydd neu Reolwr Cyffredinol yn dosbarthu nawdd ymhlith nifer o gwmnïau bychain tlawd, gwasaidd, am y gorau i’w blesio. Efelychai rôl Cyfarwyddwr Drama CCC yn yr wythdegau a’r nawdegau. A byddai’r Cynhyrchydd a’i gwmni’n dal o dan reolaeth CCC. Dyma fodel y Cwangocrat.\n... byddai cyfraniad gan... Swyddogion Datblygu’r Celfyddydau CCC hefyd yn hanfodol i’r cwmni dargedu anghenion lleol yn llwyddiannus.\nBydd arwain y rheolaeth er newid yma’n syrthio yn y lle cyntaf i CCC... efallai y byddai’n rhaid i’r hysbysebion am Gadeirydd gael eu gosod a’r broses benodi gael ei rheoli gan CCC ar y cyd ag eraill.\nTra bo angen i CCC fod yr asiant gweithredol yng nghynllun y cwmni newydd yma y bydd angen cryn dipyn o gymhorthdal ac fe ddichon y daw’r rhan fwyaf o gronfeydd y Cynulliad wedu’u gweinyddu gan CCC. Ymhlith trefniadau eraill, ystyrir y cwmni newydd ar gyfer cytundeb cyllido a bydd yn cael ei fonitro yn erbyn targedau cytûn\nRoeddwn i ymhlith y rheini a gredai y dylai fod cwmni ar waith yn y Gymraeg a chanddo adnoddau yr un mor ddigonol â’r rheini a oedd ar gael i Glwyd Theatr Cymru. Cytunwn hefyd mai Theatr Gwynedd fyddai cartref naturiol sefydliad o’r fath.\nDyma ddyfyniad o bapur a anfonais at CCC ddechrau 1999, yn ymateb i’r bwriad i sefydlu Y Pwerdy.\nYr hyn sydd arnom ei angen ar unwaith, beth bynnag fo’i deithl, yw cwmni theatr sefydlog, Cymraeg, mewn adeilad cymwys, gyda chnewyllyn da o actorion, ynghyd â Chyfarwyddwr Artistig sy’n meddu ar ddiwylliant eang, gweledigaeth theatrig glir, a phrofiad helaeth o gyfarwyddo proffesiynol.\nBeth fyddai’r répetoire y cwmni hwnnw?\n1. Dehongliadau cyfoes o ddramâu gorau’r dengmlynedd-ar-hugain diwethaf.\n(Rhai blynyddau’n ôl, es at Michael Baker gyda dirprwyaeth o awduron a gynrychiolai Undeb yr Ysgrifenwyr a’r Academi Gymreig yn unswydd i annog Adran Ddrama CCC i ystyried fod cyhoeddi dramâu cyfoes yn ddyletswydd lawn mor bwysig â noddi cynyrchiadau ohonynt. Heb destun cyhoeddedig, meddem, nid yw drama ond perfformiad byrhoedlog. Gwrandawodd Mr Baker yn gydymdeimladol a chydsynio â’n cais ar i’w Adran gyhoeddi, ar ffurf cyfres o lyfrynnau, destunau’r dramâu yr ariannwyd cynyrchiadau ohonynt gan Gyngor y Celfyddydau yn ystod yr ugain mlynedd blaenorol. Ddigwyddodd hynny ddim ond mae sgriptiau gwerth eu llwyfannu eto ar gael.)\n2. Dramâu gorau’r dauddegau a’r tridegau wedi eu rhyddhau o gaethiwed confensiynau dramatig a melodramatig y cyfnod.\nCollodd Theatr Gwynedd gyfle bendigedig, yn ddiweddar, i gyfleu’n ddiymatal wrthryfel tanbaid, dyneiddiol Cwm Glo Kitchener Davies, trwy lacio staes anhyblyg strwythur y ddrama. Sgrifennodd J. O Francis, D. T. Davies a nifer o’u cyfoedion weithiau diddorol y gellid eu hadfer a’u haddasu’n effeithiol.\n3. Dramâu clasurol o wledydd eraill.\nMeddwn stoc o gyfieithiadau perfformiadwy erbyn hyn. Gellid cynnal Gwyliau Sbaenaidd, Ffrengig, Eidalaidd, Americanaidd a.y.y.b, o bryd i’w gilydd.\n4. Addasiadau a chyfieithiadau o ddramâu cyfoes o wledydd â hanes tebyg i Gymru: Québec, Catalwnia, cenhedloedd yn Affrica a De America.\n5. Dramâu a chomedïau newydd, yn cynnwys rhai ‘canol-y-ffordd’ yn ogystal â gweithiau mwy beiddgar.\n6. Cyfaddasiadau o nofelau Cymraeg\nDymunwn weld rhai o’r gweithiau hyn yn cael eu cyflwyno mewn theatrau confensiynol ac eraill mewn canolfannau lleol, neuaddau ysgolion ac ati.\nTrwy brofiad maith o gyd-chwarae mewn amrywiaeth helaeth o ddeunydd ac o arddulliau buasai’r cwmni’n datblygu estheteg theatraidd gynhenid Gymraeg a Chymreig, a maes o law yn dod yn deilwng o’i alw’n Gwmni Theatr Genedlaethol Cymru.\nDengys dwy o ddadleuon Adran Ddrama CCC yn erbyn y model traddodiadol un ai anonestrwydd digywilydd neu anwybodaeth gywilyddus:\n... byddai’n cael ei ddominyddu gan ffigur artistig unigol/... it would be dominated by a single artistic figure.\nArweinydd pob cwmni theatr o bwys o’r dechrau cyntaf gan unigolion dawnus, egnïol, dychmygus yn meddu ar weledigaeth theatrig unigryw, ynghyd â phenderfyniad diysgog i lwyfannu’r weledigaeth honno. Mae arwain ac ysbrydoli cwmni dram llwyddiannus, castio’n gywir, dehongli’r drama ac ysgogi perfformiadau cofiadwy yn gymaint mynegiant o greadigrwydd unigolyddol ag yw actio neu sgrifennu drama, cerdd a nofel.\n... mae prinder arweinyddion artistig syu’n gallu ac yn fodlon ymrwymo yn y tymor-hir i’r theatr.\nRhaid fod llunwyr y ddogfen yn gwybod gystal â mi fod y pedwar canlynol yn meddu’r cymwysterau y byddai eu hangen ar y sawl a benodid yn Gyfarwyddwr Artistig Cwmni Theatr Cenedlaethol Cymraeg ac na ellir amau eu hymroddiad: Bethan Jones, Gruffudd Jones, Menna Price ac Ian Rowlands.\nCefnogaf uniad Theatr Gwynedd a Theatr Bara caws o dan gyfarwyddyd artistig Ian Rowlands. Rwy’n annog caredigion y ddrama Gymraeg oll i wneud yr un modd ac i ddatgan eu hanghymeradwyaeth o’r cynllun a gynigir gan y biwrocratiaid di-glem a’i niweidiodd yn ddifrifol eisioes.


5 Mlynedd Gwarant All in One Solar Street Light Gweithgynhyrchwyr a Chyflenwyr - China Factory - Socreat Electroneg\n5 Mlynedd Gwarant All in One Solar Street Light\nCyflenwad Pŵer: Solar\nCais: Square, Priffyrdd, Garden\nArdystio: CE, RoHS\nPam dewis Socreat integredig golau stryd solar?\nRheoli Ansawdd 1.Good. Arolygu Strick o ddeunydd crai solar a phrofion ansawdd eraill yn cael eu gwneud.\nRheoli 2.Advanced a Cyfleuster leihau'r gost o ein prisiau company.Competitive yn cael eu cynnig i'n cwsmeriaid.\n3.Assistant am eich llwyddiant ar y busnes, rydym yn helpu ein cwsmeriaid i adeiladu eu brand, cynhyrchion dyrchafiad cysylltiedig yn cael eu cynnig.\n4.Convenient ôl-werthu gwasanaeth o gynhyrchion solar panel yn cael eu darparu drwy ein rhwydwaith gwerthiant.\nSocreat Electroneg yn un o Tsieina gwneuthurwyr gorau Arall awyr agored goleuadau a chyflenwyr, offer gyda 5 mlynedd da warant i gyd yn un prosiect golau stryd solar, croeso i cynnyrch cyfanwerthu oddi wrth ein ffatri.\nHot Tags: 5 mlynedd warant i gyd yn un golau stryd solar, Tsieina, gweithgynhyrchwyr, cyflenwyr, ffatri, prosiect\nStryd Solar Light Socreat 12W Solar Moon Light\n15W 2260LM Gwarant 2 Flynedd Golau Stryd Solar Integ...\n12W 1800lm IP65 haul stryd ardd iard wal goleuadau led\nGolau Stryd Solar All-in-One All-in-One 40W 5600lm


Ymchwiliad i eiddo gwag | Cynulliad Cenedlaethol Cymru\nYmchwiliad i eiddo gwag\nCynhaliodd y Pwyllgor Cydraddoldeb, Llywodraeth Leol a Chymunedau ymchwiliad i eiddo gwag.\ni ba raddau y mae eiddo gwag yn effeithio ar y cyflenwad o dai fforddiadwy yng Nghymru;\neffaith eiddo gwag ar gymunedau yng Nghymru a’r heriau y mae awdurdodau yn eu hwynebu wrth geisio ymdrin â’r broblem hon;\ni ba raddau y mae gan awdurdodau lleol y pwerau deddfwriaethol sydd eu hangen arnynt i ymdrin ag eiddo gwag;\nesiamplau o arfer gorau wrth droi eiddo gwag yn dai fforddiadwy ac effeithlon o ran ynni; ac\ni ba raddau y mae awdurdodau lleol wedi manteisio ar y newidiadau a gyflwynwyd gan Ddeddf Tai (Cymru) 2014, sy’n rhoi disgresiwn iddynt godi premiwm y dreth gyngor ar dai gwag, ac effeithiolrwydd y polisi hwn.\nCynhaliodd y Pwyllgor nifer o sesiynau tystiolaeth i lywio gwaith y Pwyllgor. Gellir gweld tabl ohonynt isod.\nYn ogystal, ymgynghorodd y Pwyllgor ar y pwnc hwn a chynhaliodd arolwg ar-lein oedd yn gofyn cwestiynau penodol am eiddo gwag a sut maent yn effeithio ar gymunedau yng Nghymru. Mae dadansoddiad o ganlyniadau'r arolwg i’w weld isod. Daeth yr ymgynghoriad i ben ar 31 Mai 2019.\n1 Paula Livingstone, Cyngor Abertawe\nLeighton Evans, Cyngor Sir Caerfyrddin\nSion Wynne, Cyngor Bwrdeistref Sirol Wrecsam\nGaynor Toft, Cyngor Sir Ceredigion\n2 Lisa Hayward, Cymdeithas Llywodraeth Leol Cymru\nDewi Morgan, Cyngor Gwynedd\nDeb Smith, Cyngor Bwrdeistref Sirol Torfaen\n3 Shaheena Din, Rheolwr Prosiectau Cenedlaethol, Partneriaeth Cartrefi Gwag yr Alban\nAndrew Lavender, Ymgynghorydd Prosiect, Cynllun No Use Empty\nBrighid Carey, Rheolwr Prosiect: Dulliau cymunedol, Action on Empty Homes\nNigel Dewbery, Cyfarwyddwr Cyflawni Rhwymedigaethau a Gwasanaethau Gosod, E.ON\n4 Rebecca Jackson, Swyddog Polisi ac Ymchwil, Shelter Cymru\nMatthew Kennedy, Rheolwr Materion Cyhoeddus a Pholisi, Sefydliad Tai Siartredig Cymru\nMichelle Collins, Rheolwr Tîm Arbenigol, United Welsh\n5 Douglas Haig, Is-gadeirydd, Cymdeithas Landlordiaid Preswyl\nGavin Dick, Swyddog Polisi Awdurdodau Lleol, Cymdeithas Genedlaethol y Landlordiaid\nIfan Glyn, Uwch-gyfarwyddwr Hyb, Ffederasiwn y Meistr Adeiladwyr\nVivienne Lewis, Llywodraeth Cymru\nMae’r Pwyllgor wedi cyhoeddi ei adroddiad, Eiddo Gwag (PDF, 2MB) ar 10 Hydref 2019.\nWrth gyhoeddi'r adroddiad, dywedodd John Griffiths AC, Cadeirydd y Pwyllgor:\n“Gall mynd i’r afael â’r broblem eiddo gwag wneud cyfraniad sylweddol tuag at adfywio cymunedol ehangach; gall wneud ardal yn fwy deniadol a chynyddu’r stoc dai sydd ar gael. Fodd bynnag, mae’n bwysig ystyried anghenion cymunedau unigol a sicrhau bod camau gweithredu yn cael eu teilwra’n briodol.”\nGosododd Llywodraeth Cymru ei hymateb (PDF, 307KB) i’r adroddiad ar 27 Tachwedd 2019. Trafodwyd yr adroddiad ac ymateb y Llywodraeth yn y Cyfarfod Llawn ar 4 Rhagfyr 2019.\nCyhoeddwyd gyntaf: 18/04/2019\nGohebiaeth gan y Dirprwy Weinidog Tai a Llywodraeth Leol ynghylch eiddo gwag: gwybodaeth ychwanegol - 6 Awst 2019 PDF 3 MB\nYmchwiliad i eiddo gwag – trafod y dystiolaeth a ddaeth i law PDF 300 KB Gweld fel HTML (2) 85 KB\nFideo Spark MP4 37 MB\nDadansoddiad o’r arolwg - 3 Gorffennaf 2019 PDF 300 KB Gweld fel HTML (4) 85 KB\nYmchwiliad i eiddo gwag (Wedi ei gyflawni)


Gweinidog hoyw yn trafod ‘dod allan’ ar raglen deledu – Golwg360\n6 Mawrth 2018 am 14:39 Diweddarwyd 7 Mawrth 2018 am 07:35\nParchedig Wyn Thomas (ar y dde) gyda’i wr, Matthew Walters\nLlun: Wyn Thomas\nHanner can mlynedd wedi dad-griminaleiddio bod yn hoyw, fe fydd gweinidog Undodaidd heno yn trafod ei frwydr bersonol i gydnabod ei rywioldeb.\nAr raglen Y Byd Ar Bedwar ar S4C fe fydd Wyn Thomas, gweinidog a mab ffarm o Geredigion, yn sôn am y tro cynta’ am sut y buodd e’n celu ei fod e’n hoyw am flynyddoedd.\nDaeth hynny i ben dri mis yn ôl pan briododd gyda Matthew, ei bartner ers 14 o flynyddoedd, ychydig cyn y Nadolig.\nEr ei fod e’n dweud ei fod wedi cael ymateb da yn gyffredinol ar ôl ‘dod allan’, mae’n cyfadde’ nad yw ei dad wedi gallu derbyn ei fod e’n hoyw.\nProfiad cyn-drefnydd y brifwyl\nAr Y Byd Ar Bedwar fe fydd Wyn Thomas hefyd yn cyfarfod tri dyn yn eu saithdegau wnaeth fyw trwy gyfnod pan oedd cynnal perthynas rywiol â dyn arall yn anghyfreithlon, ac yn holi pa effaith mae eu profiadau nhw wedi ei gael ar fywydau pobol hoyw heddiw.\nUn o’r tri yw cyn-drefnydd yr Eisteddfod Genedlaethol, Hywel Wyn Edwards, sy’n dweud nad oedd ei rywioldeb yn rywbeth wnaeth e’ erioed ei drafod gyda’i rieni na’i deulu agos.\nFe fydd e’n datgelu sut y cafodd ef, fel athro ifanc, ei reportio i awdurdodau’r ysgol lle roedd e’n gweithio oherwydd ei fod wedi dechrau perthynas gyda dyn arall.\nY Byd Ar Bedwar: Yr Hyn Wyf i, S4C, heno am 9.30yh


Lansio’r Weledigaeth ar gyfer Chwaraeon yng Nghymru a’r Gronfa Iach ac Egnïol | Newyddion a Digwyddiadau | Sport Wales - Chwaraeon Cymru\nCronfa newydd gwerth £5m i annog a rhannu syniadau ar gyfer helpu pobl i fyw bywydau iach ac egnïol\nGall cael pawb yng Nghymru i fod yn egnïol arwain at amrywiaeth o fanteision - gan gynnwys gwella iechyd a lles a chymunedau mwy cysylltiedig - ond rhaid wrth gefnogaeth pawb yng Nghymru er mwyn sicrhau llwyddiant hyn; o'r rhai sy'n ymwneud yn uniongyrchol â gweithgarwch corfforol i eraill sy'n helpu i ddarparu gwasanaethau cyhoeddus fel iechyd, addysg, cyfoeth naturiol a datblygiad economaidd.\nGan symud ymlaen gyda gweithredu ar y cyd, bydd Cronfa Iach ac Egnïol (CIE) newydd - partneriaeth rhwng Llywodraeth Cymru, Chwaraeon Cymru ac Iechyd Cyhoeddus Cymru - yn cael ei chyhoeddi i annog a rhannu syniadau arloesol sy'n cefnogi pobl i gynnwys gweithgarwch corfforol yn eu bywydau a gwella eu lles corfforol a meddyliol.\n*Huw Fairclough Photography\nHefyd, bydd Chwaraeon Cymru'n lansio'rWeledigaeth ar gyfer Chwaraeon yng Nghymru, gweledigaeth newydd sy'n canolbwyntio ar annog ffyrdd egnïol o fyw a chyfranogiad oes mewn chwaraeon drwy gyfrwng amrywiaeth ehangach o brofiadau pleserus a hygyrch.\n"Rydw i wedi bod yn glir iawn mai un o fy mhrif flaenoriaethau fel Gweinidog yw gwella hygyrchedd ar draws pob agwedd ar fy mhortffolio. Mae hyn yn bwysicach mewn chwaraeon nag yn unrhyw faes arall, gan fod ei gwneud mor hawdd â phosib i bobl o bob cwr o Gymru fwynhau manteision gweithgarwch corfforol yn arwain at fanteision enfawr mewn sawl maes.\n"Rydw i wedi bod yn ddigon ffodus i fod yn dyst yn ddiweddar i rai prosiectau eithriadol sy'n cael unigolion o bob cefndir i gymryd mwy o ran mewn chwaraeon, rhai am y tro cyntaf. Drwy barhau i gydweithio tuag at nod cyffredin o wneud chwaraeon mor hygyrch â phleserus â phosib, rydw i'n hyderus y gallwn ni adeiladu ar y llwyddiannau hyn a gwella'r cymryd rhan ymhellach.\n"Bydd y gronfa newydd yma, ochr yn ochr â gweledigaeth ar ei newydd wedd ar gyfer y dyfodol, yn ceisio hwyluso hynny ac rydw i wir yn edrych ymlaen at ei gweld yn helpu i greu Cymru iachach a mwy egnïol i ni i gyd."\n"Ni ddylai bod yn iach ac yn egnïol deimlo fel baich na rhywbeth i fod yn nerfus yn ei gylch. Dylai fod yn rhywbeth hwyliog, sy'n agored i bawb ac yn gyfrwng i bobl, teuluoedd a chymunedau ddod at ei gilydd. Rydw i'n edrych ymlaen at weld y prosiectau cyntaf a gaiff eu cefnogi gan y Gronfa'n weithredol yn gynnar yn ystod y flwyddyn nesaf, gan greu datrysiadau arloesol a gwneud cyfraniad real at iechyd a llesiant pobl ledled Cymru."\nMae sicrhau bod pobl yn cymryd rhan am oes yn thema graidd arall fel rhan o droi Cymru'n genedl fwy egnïol, gan ddylanwadu ar ddull newydd o weithredu ar y cyd gyda chwaraeon yng Nghymru.\n"Roedd yn braf iawn siarad gyda chymaint o bobl ledled Cymru am eu safbwyntiau am chwaraeon, bod yn egnïol a sut maen nhw'n cael eu hysbrydoli gan lwyddiant y rhai sy'n cystadlu ar y lefelau uchaf.\n"Un neges gyson oedd bod profiad pobl o weithgarwch chwaraeon yn hanfodol bwysig - gyda hwyl a mwynhad yn agweddau canolog wrth i bobl ddewis dod yn ôl neu ddal ati i fod yn egnïol. Rhaid i'r ddarpariaeth chwaraeon fod yn ddifyr ac amrywiol, gyda'r fersiynau anffurfiol a llai cystadleuol yn bwysig i'r rhai sydd ddim yn gweld eu hunain fel unigolion da iawn mewn chwaraeon.\n"Hefyd bydd y dull o weithredu ar y cyd i gael pobl i gymryd rhan yn hanfodol ac mae'r bartneriaeth rydyn ni wedi'i datblygu gydag Iechyd Cyhoeddus Cymru'n gam positif tuag at ddod â'r weledigaeth yma'n fyw."\nDywedodd Dr Chrissie Pickin, Cyfarwyddwr Gweithredol ar gyfer Iechyd a Llesiant gydag Iechyd Cyhoeddus Cymru: "Mewn llawer o'n cymunedau ni, mae gormod o bobl yn dioddef o iechyd gwael o ganlyniad i gyflyrau fel canser, clefyd y galon a phroblemau gydag esgyrn a chymalau.\n"Mae bod yn segur yn ffactor risg ar gyfer yr holl gyflyrau hyn. Ein helpu ni i gynnwys gweithgarwch corfforol yn ein bywydau bob dydd yw un o'r ffyrdd gorau i ni atal a gwella rhai o'r cyflyrau hyn, yn ogystal â'n helpu ni i deimlo'n dda.\n"Mae'r Gronfa Iach ac Egnïol yn hwb i'w groesawu i helpu ein cymunedau ni i fod yn fwy egnïol, dim ots pa weithgaredd rydych chi'n ei ddewis, ble rydych chi'n byw neu faint o arian sydd gennych chi."\nAm fwy o wybodaeth am y Weledigaeth ar gyfer Chwaraeon yng Nghymru ewch i www.visionforsport.wales.\nGweledigaeth Ar Gyfer Chwaraeon (PDF 769 KB)


Trimiwr petrol: pa un sy'n well ei ddewis, mathau a nodweddion, manteision ac anfanteision - Bwthyn - 2019\nYdych chi'n gwybod? Dewis pa drimiwr sy'n well - gasoline neu drydan, mae garddwyr profiadol yn tueddu i gasoline. Mae trydan yn cyfyngu'n bennaf ar symudiad (hyd penodol o linyn), mae angen cyflenwad pŵer di-dor ac nid yw'n gost-effeithiol iawn i'w ddefnyddio. Ond ar yr un pryd, mae cost y trimmer trydan sawl gwaith yn rhatach na phetrol, ac mae'n dawel.\nMathau o drimwyr ar beiriant gasoline\nSut i ddewis trimiwr gasoline i'w roi, meini prawf dethol\nMath a phŵer injan\nLlinell gyllell a thrimmer\nPwysau a math trimmer petrol\nManteision ac anfanteision trimiwr nwy yn yr ardd\nTrimiwr petrol: pwrpas yr offeryn yn y wlad\nMae'r trimiwr lawnt, yn wir, yn tafod glaswellt ar gasoline. Fe'i defnyddir ar gyfer torri gwair addurnol (lefelu, torri), ar gyfer torri chwyn, ar gyfer torri glaswellt ar wair.\nMae'r trimiwr yn ei wneud yn gyflym ac yn ofalus, yn ogystal, mae'n hawdd ac yn gyfleus i'w gynnal ac nid oes angen lle storio mawr arno - y prif beth sy'n gwneud y trimmer yn wahanol i'r peiriant torri gwair.\nGyda thrimiwr, gallwch nid yn unig dorri glaswellt a phlanhigion glaswelltog, mae'n torri oddi ar ganghennau coed a llwyni nad ydynt yn drwchus (2.5-3 cm mewn diamedr), fel y bydd yn disodli'r secateurs yn yr ardd.\nYdych chi'n gwybod? Mae yna arbennig modelau o drimwyr, y gellir eu defnyddio, yn ogystal â'r prif bwrpas, ar gyfer glanhau eira, clirio traciau. Mae padiau eira wedi'u cynnwys yn y pecyn.\nYstyriwch y gwahanol fathau o drimwyr gasoline a darganfyddwch pa waith sydd fwyaf addas ar gyfer pob un ohonynt.\nDefnyddir ar gyfer torri gwair a glaswellt ar safleoedd cartref. Mae hwn yn offeryn ysgafn gyda handlen grwm ac 1 marchog neu ychydig yn fwy. Mae trimwyr o'r fath yn addas ar gyfer ychydig o waith neu dorri gwair, torri gwallt.\nWrth brynu teclyn cartref, mae angen i chi wybod sut i ddefnyddio trimer glaswellt - mae angen gorffwys bob 20-25 munud o waith, neu fel arall gall ddadelfennu. Ond ar yr un pryd, mae gan y trimmer cartref filltiroedd nwy cymedrol a symudedd rhagorol.\nMae'n bwysig! Po hiraf y tywydd, y mwyaf aml y bydd angen i chi gymryd seibiant o'r trimmer, bydd hyn yn ei arbed rhag gorboethi a thorri.\nMae eu pŵer yn uwch - 2-3 litr. t., yn y drefn honno, a gasoline ar gyfer trimmer proffesiynol yn defnyddio mwy. Mae'n gwneud llawer mwy o waith trimiwr ac mae ganddo gyllell yn y cyfluniad, hynny yw, cneifio a glaswellt, a changhennau tenau, llwyni.\nMae hefyd yn cynnwys strap ysgwydd a system gwrth-ddirgrynu. Ond hefyd yn ystod y gwaith mae angen gorffwys bob 30 munud a glanhau rhan dorri'r glaswellt.\nMaent yn debyg i rai proffesiynol, ond gallant hefyd docio lawntiau, hynny yw, bydd y cynfas sy'n cael ei docio ganddynt yn unffurf, hyd yn oed a hardd.\nNid yn unig mae glaswellt, canghennau a llwyni yn cael eu torri i lawr, ond gellir torri coed ifanc hyd yn oed. Meddu ar gapasiti o dros 3 litr. c. Gall weithio heb fethu sawl awr ar ardaloedd y meintiau mawr.\nMae'n bwysig! Mae bron bob amser yn gyflawn gyda thrimmers a motokos yn offer amddiffynnol personol - gwnewch yn siŵr eich bod yn gwisgo sbectol neu fasg wyneb a menig. Os nad ydynt yno, yna prynwch ar wahân - mae gweithio hebddynt yn beryglus i'ch iechyd!\nCyn i chi ddewis trimmer nwy, mae angen i chi o leiaf wybod paramedrau sylfaenol yr offeryn. Yr allwedd wrth ddewis trimmer nwy fydd pa mor aml rydych chi'n bwriadu ei ddefnyddio ac ar gyfer trin pa ardaloedd y bwriedir eu defnyddio.\nAr sail hyn, caiff y trimiwr nwyol gorau ar gyfer eich safle penodol ei ddewis ar gyfer pŵer a pherfformiad pob model unigol.\nNid oes rhaid i'r trimwyr petrol gorau fod â'r pŵer mwyaf. Os oes gennych lawnt fach - nid oes angen y trimiwr mwyaf pwerus ar ei gyfer. Mae trimmer petrol pŵer da iawn yn iawn. Ond os yw'r ardal wedi'i drin yn fawr a bod angen gweithio arni am 6-7 awr y dydd, yna mae angen trimiwr mwy pwerus.\nYn ôl y math o ataliad, mae trimwyr yn strapio - yr opsiwn gorau ar gyfer defnydd anaml, a thrimwyr sydd ag ataliad cwympo - mae'r rhain yn well eu cymryd gyda llwyth cyson, bron bob dydd ar yr offeryn.\nFel gyrrwr, daw trimwyr nwyol â siafft syth neu gebl metel. Mae'n well cymryd teclyn gyda gyriant o siafft syth - maen nhw'n gallu gwrthsefyll traul yn well. Yn ôl y math o injan, rhennir y petroltrimers yn rhai dwy a phedair strôc.\nMae'r cyntaf yn cynnwys olew sydd eisoes wedi'i gymysgu â gasoline, ac mae gan yr olaf adrannau ar wahân ar gyfer olew ac ar gyfer gasoline. Mae dwy strôc yn cael eu hystyried yn fwy swnllyd, ac mae eu bywyd yn aml yn llai. Mae pedair strôc - yn fwy gwydn, yn ddrutach i'w cynnal a'u trwsio, ond mae'n gweithio ychydig yn dawelach.\nGellir lleoli'r injan yn y safle uchaf neu isaf. Wedi'i leoli ar y brig mae'n well - maent yn fwy cyfleus i'w defnyddio, yn cael eu hoeri yn well, yn cael eu gwarchod yn well rhag clystyrau o borfa a mewnlifiad malurion, ac fel rheol mae ganddynt fwy o bŵer.\nDim ond ar gyfer torri gwair y defnyddir llinell bysgota trimmer. Yn ôl y math o batrwm, mae sawl math o linell bysgota:\nar ffurf seren - ar gyfer lawnt addurniadol werdd neu laswellt ifanc;\nar ffurf sgwâr - ar gyfer glaswellt tal gyda choesynnau trwchus;\nar ffurf cylch - edrychiad cyffredinol, addas ar gyfer lawnt, ac ar gyfer y coesynnau glaswelltog, sych a sych, dail.\nAr gyfer torri canghennau, mae angen cyllell ar dorri llwyni. Mae yna fodelau gyda chyfarpar pysgota yn unig, ac mae modelau gyda llinell bysgota a chyllyll.\nYn ôl y math o wialen (handlen), mae trimwyr yn dod ag handlen grom ar gyfer llwythi bach neu â handlen syth - ar gyfer llwythi mwy. Nid yw pwysau'r trimmer, fel rheol, yn effeithio ar waith yr offeryn, mae'n bwysig i'r person sy'n gweithio gydag ef - os yw hwn yn ddyn, yna gallwch fynd â'r model yn drymach, os yw'r fenyw, yna'n ei gymryd yn haws.\nWrth ddewis teclyn yn ôl pwysau, mae angen i chi ystyried maint tanc nwy'r trimmer - po fwyaf yw, y mwyaf anodd fydd y trimiwr wedi'i docio (0.6-1.5 kg ar gyfartaledd).\nCyn i chi ddewis trimmer ar gyfer lawnt, archwiliwch holl nodweddion pob model - mae rhai ohonynt wedi'u gwaddodi â nodweddion defnyddiol ychwanegol. Gall hyn fod yn ben symud eira, system gwrth-ddirgryndod er hwylustod dwylo, dechrau cyflym y trimmer gyda dyfais dad-gywasgu, sy'n cynyddu bywyd gwasanaeth yr offeryn.\nDylid nodi bod yr holl welliannau yn ychwanegu gwerth at y cynnyrch. Y rhai drutaf yw'r rhai mwyaf costus, a'r rhai drutaf yw peiriannau torri gwair.\nMae'n bwysig! Po fwyaf yw'r lled torri trimiwr, y mwyaf yw ei gynhyrchiant.\nMae'r manteision yn cynnwys symudedd, hyblygrwydd ac effeithlonrwydd yr offeryn. Anfanteision - nid pris rhesymol bob amser, yn enwedig ar gyfer peiriannau torri gwair amlbwrpas, a swn y trimiwr sy'n gweithio, hyd yn oed ar gyfer modelau â sŵn llai.\nOnd, ar y llaw arall, mae gan y teclyn bŵer, perfformiad da, ac ar wahân, mae'n bosibl gweithio gyda bensotwr mewn unrhyw dywydd (ar ôl glaw, er enghraifft).\nDyna'r cyfan, sut i ddewis trimiwr i'w roi neu gartref. Rydym eisiau penderfynu a dewis y trimmer sy'n gweddu i'ch safle, lawnt neu ardd!\nMaeth chwaraeon gyda dyfyniad geranium: manteision, anfanteision ac effeithiau ar y corff\nTomato-kid ar gyfer trigolion yr haf a thrigolion y ddinas - disgrifiad: amrywiaeth o domatos "Nevsky"\nAphid, pili pala, gwybed a phlâu petunia eraill. Sut i ddelio â nhw?\nCopyright 2019 \_ Ffermwr porfa ar-lein \_ Trimiwr petrol i'w roi, pa un sy'n well ei ddewis


Ffisiotherapi ar ôl strôc - Bwrdd Iechyd Prifysgol Cwm Taf Morgannwg\n› Ffisiotherapi ar ôl strôc\nMae ffisiotherapyddion strôc arbenigol yn darparu asesiadau a thriniaeth i gleifion sydd yn yr ysbyty ar ôl cael strôc.\nMae ffisiotherapyddion ar gael o’r adeg y bydd y cleifion yn cael eu derbyn a’u hasesu yn yr Uned Strôc Acíwt yn Ysbyty’r Tywysog Siarl drwy eu cyfnod parhaus o adsefydlu yn yr Uned Adsefydlu yn sgil Strôc yn Ysbyty Cwm Rhondda (os bydd angen). Bydd modd adsefydlu ymhellach gartref drwy gymorth y Tîm Rhyddhau Cynnar â Chymorth os bydd eich ffisiotherapydd yn credu bod angen hyn.\nEin prif nodau yw sicrhau na fyddwch chi’n cael trafferth symud, gwella eich gweithrediadau, atal cymhlethdodau yn y frest a sicrhau eich bod chi mor annibynnol â phosib. Rydyn ni’n gweithio’n agos gyda chleifion a theuluoedd i greu nodau triniaeth ac i nodi anghenion unigol cleifion.\nBydd pob claf strôc sy’n cael eu derbyn i’r Uned Strôc Acíwt ar ôl cael diagnosis newydd o strôc yn cael asesiad cynhwysfawr gan ffisiotherapyddion arbenigol.\nAr ôl yr asesiad, mae’n bosib y byddwn ni’n darparu ffisiotherapi parhaus i gleifion strôc.\nYn Ysbyty Cwm Rhondda\nYn Ysbyty Cwm Cynon\nTrwy’r Tîm Rhyddhau Cynnar â Chymorth\nMae pob claf sydd wedi cael diagnosis newydd o strôc yn gallu defnyddio’r gwasanaeth strôc. Byddwn ni’n darparu ffisiotherapi parhaus ar ôl yr asesiad yn unol â chanlyniadau’r asesiad.\n8.30am – 4.30pm dydd Llun – Dydd Gwener ar bob safle\nBydd y ffisiotherapydd yn cwblhau asesiad llawn a manwl o’ch gallu i symud, eich cryfder, eich gweithrediadau, eich cydbwysedd a’ch symudedd. Ar ôl hyn, bydd y ffisiotherapydd yn gweithio’n agos gyda chi i ddatblygu cynllun triniaeth unigol.\nGall triniaeth gynnwys\nAsesiad o seddi\nYmarfer symudedd gan gynnwys ailystwytho eich osgo\nPresgripsiynu ymarferion corff\nGwella eich mynediad i’r gymuned yn y cartref.\nOs bydd angen i chi siarad â ffisiotherapydd, cysylltwch â’r ward mae’r claf/roedd y claf arni.


Bro Gŵyr: braf yn yr haf, gwych yn y gaeaf | VisitWales\nRob Morgan is a fifth-generation farmer and owner of Gower Fresh Christmas Trees, one of the largest Christmas tree farms in the UK. He was born and raised on the Gower Peninsula.\nMae'r ffermwr pumed cenhedlaeth, Rob Morgan, wedi byw ar Benrhyn Gŵyr ar hyd ei oes. Bob blwyddyn, mae'n cwrdd â miloedd o dwristiaid sy'n dod i ymweld â'r ardal dros yr haf, ond mae Rob yn gwybod mai yn ystod misoedd yr hydref a'r gaeaf mae Bro Gŵyr ar ei gorau.\nMae Penrhyn Gŵyr yn denu cannoedd o filoedd o dwristiaid bob blwyddyn yn ystod misoedd yr haf, ond dw i'n ddigon ffodus i gael galw'r llecyn bach yma o harddwch naturiol eithriadol yn gartref i fi.\nMae gan Benrhyn Gŵyr lu o drysorau naturiol sy'n apelio at y rhai sydd am ddianc o brysurdeb y byd ac ymgolli ym myd natur. Mae'r cyfan yma – arfordir dramatig, traethau arobryn, cefn gwlad godidog a phentrefi hardd – heb sôn am dafarndai a bwytai gwych, felly nid yw'n fawr o syndod bod Bro Gŵyr yn lle mor boblogaidd gyda phobl sy'n dod yma ar eu gwyliau, yn enwedig yn ystod misoedd y gwanwyn a'r haf pan ddaw'r ardal yn fyw gyda phrydferthwch tymhorol.\nFodd bynnag, pan fydd yr haf yn ildio i'r hydref, a'r gaeaf yn agosáu, a bwrlwm bywyd ym Mro Gŵyr yn arafu, nid yw'r lle'n ddim llai trawiadol nag yn anterth tymor yr haf yn fy marn i. Mae'n fath gwahanol o ysblander.\nLlun o Rob Morgan, perchennog Gower Fresh Christmas Trees, a'i gi, Dave, yn edrych allan dros Fae Pwlldu\nDw i wastad wedi teimlo mai yn yr hydref a'r gaeaf mae Bro Gŵyr yn dod yn wirioneddol fyw - mae'r tonnau gwyllt, y pentiroedd garw a'r awyr oriog, ynghyd â llai o oriau o olau dydd, yn rhoi gwedd a chymeriad newydd i'r dirwedd.\nWeithiau, dw i'n eistedd ar y traeth ac yn gwrando ar y tonnau'n torri ar y lan. Rydych chi'n teimlo'n agos iawn at natur yma. A phan fydd yr oerfel yn dechrau brathu, beth sy'n well na mynd i gynhesrwydd y dafarn leol? Mae tân coed yn eich disgwyl bob amser, ac mae arogl y cols a'r awyrgylch clyd yn gwneud i chi deimlo fel eich bod yn perthyn. Mae rhywbeth am Fro Gŵyr sy'n atseinio'n ddwfn tu mewn i fi. Mae'n lle arbennig.\nPan oedd fy nhad a fy nhaid yn rhedeg y fferm, roedd ganddon ni ddefaid, ceffylau a gwartheg, ond mae cymaint wedi newid o ran amaethyddiaeth a ffermio yn ystod y 30 mlynedd diwethaf. Ar ôl i fi gymryd yr awenau, roedd yn rhaid i fi feddwl am ffordd o gadw'r fferm i fynd. Felly erbyn hyn, mae fy fferm, sydd bellach yn cael ei galw'n fferm Gower Fresh Christmas Trees, wedi dod yn gartref i hanner miliwn o goed Nadolig, 36 o geirw a chanolfan Ŵyl y Gaeaf dan do.\nRob Morgan, perchennog cwmni Gower Fresh Christmas Trees, gydag un o'i goed Nadolig a charw\nYn amlwg, nid fferm draddodiadol yw hi erbyn hyn, ond dw i'n falch o'r hyn rydyn ni wedi'i greu yma. Mae gen i 40 math gwahanol o goed Nadolig ac mae pob un yn cymryd 12 mlynedd i dyfu i'r taldra perffaith. Mae'n broses hir na allwch chi ei brysio. Yn amgylcheddol, mae'r coed yn wych i Fro Gŵyr, nid yn unig maen nhw'n creu ocsigen ac yn amsugno carbon deuocsid, ond rydyn ni hefyd yn ailgylchu'r hen goed yn domwellt i ffrwythloni'r cnwd newydd o goed. Mae'r hen goed yn cynhyrchu'r coed newydd – mae'n gylch llawn yma ar y fferm, ac mae hynny'n bwysig iawn er mwyn sicrhau cynaliadwyedd parhaus.\nAr ôl troi'r hen siediau wyna yn ganolfan Gŵyl y Gaeaf, es i gam ymhellach a phrynu ychydig o geirw hefyd. Fe ddechreuais i gyda dau garw, ac erbyn hyn rydyn ni wedi datblygu i fod yn un o'r buchesi mwyaf o geirw ym Mhrydain. Dw i wrth fy modd yn gwylio ymateb pobl pan maen nhw'n eu gweld nhw. Gyda'r holl geirw, y coed Nadolig a chanolfan Gŵyl y Gaeaf, mae'n teimlo fel y Nadolig drwy gydol y flwyddyn bron.\nMae treulio gymaint o amser yng nghanol y coed yn golygu bod angen lle i ddianc arna i weithiau. Felly, dw i'n mynd i'r traeth bob diwrnod o'r flwyddyn, ac yn nofio ar bron pob un o'r diwrnodau hynny. Mae'r dŵr yn rhoi egni i fi ar ôl prysurdeb a straen y dydd, yn enwedig pan fydd tymor y Nadolig yn cychwyn.\nGolygfa Nadoligaidd tu fewn i ganolfan Gŵyl y Gaeaf ar fferm Gower Fresh Christmas Trees\nMae'n anhygoel teimlo'r tonnau o'ch cwmpas chi, y llonyddwch yn y storm. Un o fy hoff draethau ym Mro Gŵyr i nofio yw Bae Pwlldu. Mae wedi'i leoli rhwng Bae Caswell a Three Cliffs Bay, ac er y bydd y rhan fwyaf o bobl wedi clywed am y traethau eiconig hynny, mae Bae Pwlldu yn drysor cudd go iawn. Mae wedi'i guddio i lawr llwybr creigiog nad oes llawer iawn o bobl yn gwybod amdano. Mae pobl sy'n dod yma ar wyliau yn dewis y traethau ysblennydd, fel Bae Rhosili, sy'n golygu bod Pwlldu bob amser yn dawel.\nEfallai na fydd nofio yn y môr ym mis Rhagfyr yn apelio at bawb, ond mae mwy i Bwlldu na'r dŵr. Mae'n lle gwych i ymestyn eich coesau ar daith gerdded gyda'r ci, neu redeg, neu hyd yn oed i wneud rhywfaint o ioga.\nRob Morgan yn cerdded ar y traeth ym Mae Pwlldu\nAr ôl taith gerdded hir ar hyd yr arfordir, neu ddiwrnod yn archwilio gweddill Bro Gŵyr, nid oes prinder llefydd gwych i gynhesu yn yr ardal – fy ffefryn yw'r Britannia Inn. Mae wedi'i leoli yng ngogledd-orllewin y penrhyn, ac mae'r bwyd yn anhygoel. Ac ar ben hynny, mae llawer o'r seigiau, yn enwedig y bwyd môr, wedi dechrau eu taith o fewn pedair milltir i'r dafarn. Mae'n wych gweld busnesau'n cefnogi cynhyrchwyr a ffermwyr lleol, gan gadw'r economi leol ym Mro Gŵyr i ffynnu. Pan fyddwch yn mynd i dafarn y Britannia Inn, ewch i gefn y dafarn, lle gallwch edrych allan dros yr aber tuag at Borth Tywyn a gwylio'r llanw'n dod i mewn.\nY Britannia Inn yn Llanmadog, Bro Gŵyr\nDoes dim rhaid i chi fod wedi byw ym Mro Gŵyr er mwyn sylweddoli pa mor hudolus yw'r lle. Mae pawb sy'n dod yma yn cael yr union deimlad dw i'n ei gael – ymdeimlad o lonyddwch a bodlonrwydd.\nMae rhywbeth gwahanol a chyffrous i'w weld ym mhob cyfeiriad. Mae tirwedd Bro Gŵyr yn rhoi egni i fi bob dydd.\nMae nofio yn y môr yn llawer o hwyl, ond mae'n bwysig bod yn ddiogel. Darllenwch y risgiau a gwnewch yn siŵr eich bod yn barod.\nMae cyngor diogelwch ar sut i aros yn ddiogel ar yr arfordir ar gael ar ein gwefan.\nEwch i AdventureSmart.uk i gael gwybodaeth am sut i aros yn ddiogel wrth archwilio Cymru.\nMae fferm Gower Fresh Christmas Trees ar agor ar gyfer y Nadolig o ddydd Sul 24 Tachwedd ymlaen. Rhagor o wybodaeth:\nGwefan Gower Fresh Christmas Trees\nTudalen Facebook Gower Fresh Christmas Trees\nTudalen Instagram @gowerfreshchristmastrees\nCoed Nadolig ar fferm Gower Fresh Christmas Trees yn y Crwys, Bro Gŵyr


Sgwrsio Arkhangel'skaya kgm,. Sgwrsio am ddim gyda dieithryn ar hap yn syth o Arkhangel'skaya kgm,.\nChatroulette Arkhangel'skaya kgm,\nCroeso i Chatroulette Arkhangel'skaya kgm,Cyswllt i berson aleatory unrhyw le yn y byd. Gyda Chatroulette Arkhangel'skaya kgm, gallwch ddewis rhwng yr opsiynau canlynol:- Sgwrs am ddim gyda phob math o bobl o Arkhangel'skaya kgm,. I nodi hyn, ewch i 'Settings'.- Sgwrs gyda gwe-gamera yn y modd 'n fideo'.- Sgwrs gyda meicroffon yn y modd 'micro'.- Sgwrs safle ddienw heb micro ac nid oes unrhyw 'n fideo yn y modd' testun '.- Spy sgyrsiau eraill yn ddienw os ydych yn caniatáu.- Os nad ydych yn dymuno i ni spied newid yn 'Settings'.I ddechrau pwyswch 'F2' neu cliciwch 'dechrau'.\nRhestr o ddinasoedd yn Arkhangel'skaya kgm,:


Defnyddio Technoleg Trochi i gyfoethogi’ch arddangosfa | Newyddion a Syniadau | Orchard\nEbrill 15 2019\nDefnyddio Technoleg Trochi i gyfoethogi’ch arddangosfa\nSut aethon ni ati i wthio ffinio technoleg 360\nPan fydd Llywodraeth Cymru yn dod atoch chi gyda briff cyffrous, mae’n anodd dweud na. Rhoddwyd her i ni. Yr her oedd cynyddu diddordeb prynwyr bwyd mewn bwyd o Gymru mewn arddangosfa genedlaethol o fwyd a diod; ac i arddangos cynifer o gynhyrchwyr bwyd o Gymru ag oedd yn bosibl, yn ogystal ag amlygu ansawdd a blas, a’r straeon y tu ôl i’r cynnyrch. Roedden ni am fynd â’r prynwyr ar daith cynnyrch Cymru, a thechnoleg 360 oedd y ffordd ymlaen. Yn ogystal ag arddangos rhai o leoliadau anhygoel Cymru, roedden ni hefyd yn gallu creu profiad i ymgolli ynddo go iawn.\nRoedden ni am gyffroi pobl a rhoi profiad bwyd cwbl unigryw i’r prynwyr rhyngwladol a oedd yn golygu mwy na dangos y broses iddyn nhw, ond un a oedd yn cyffroi’r holl synhwyrau – golwg, sŵn, blas, arogl a chyffyrddiad. Sut roedd mynd ati felly? Sut roedden ni’n mynd i gyfleu straeon y bwydydd bendigedig o Gymru heb fynd â phobl i’r fan a’r lle go iawn?\nYr ateb oedd Rhith-wirionedd (VR). Drwy ddefnyddio cromen 360 a mapio tafluniad roedd modd i ni greu gofod trochi i grwpiau o bobl oedd yn creu ymdeimlad o fod yng Nghymru gan gadw’r profiad yr un mor gredadwy â phosibl.\nRoedden ni am grisialu’r daith a’r straeon y tu ôl i’r cynnyrch o Gymru, felly bu’n tîm Technoleg Trochi yn ffodus i allu deithio ar hyd a lled Cymru yn ffilmio ei chyrchfannau enwog a thrawiadol, ac ymweld â ffermydd, ffatrïoedd a physgotwyr lleol – oll ar ffilm 8k er mwyn sicrhau eglurder manwl i ddangos Cymru ar ei gorau. Ynghyd â’r profiad gweledol, adroddwyd straeon gafaelgar gan actor enwog o Gymru, ac i ychwanegu at y naws hyd yn oed yn fwy, fe ychwanegwyd synau go iawn o Gymru hefyd, gan ddefnyddio sain gofodol i ychwanegu at y profiad trochol. Ar ben hynny fe gafwyd arogleuon drwy rew sych o’r cynnyrch gan roi profiad i holl synhwyrau’r prynwyr. Allech chi gredu eich bod yng Nghymru go iawn.\nCafodd y bwyd ei baru gyda’r lleoliadau. Er enghraifft, lleoliad glan môr/harbwr ar gyfer y cwrs pysgod; bryniau a dyffrynnoedd gwyrdd ar gyfer y cwrs cig, ac ar gyfer y pwdin, cafwyd lleoliadau i gyfleu ffresni’r bwyd fel rhaeadrau a gwinllannoedd. Yn yr un modd, defnyddiwyd synau i adleisio’r lleoliadau fel tonnau’n torri, gwylanod ac ati yn ystod y cwrs pysgod i gyfleu naws arfordir Cymru. Profiad heb ei ail. Yn gefndir i’r profiad, roedd trac sain wedi’i greu gan artistiaid o Gymru ag iddo naws Celtaidd i ychwanegu at hygrededd y profiad ac i ddilyn y thema. Roedd hyn oll yn sicrhau teimlad ymlaciol er mwyn galluogi pobl i ymgolli yn eu siwrne wrth flasu cynnyrch o Gymru.\nMae’r adborth yn adrodd cyfrolau. Dywedodd 95% o’r holl ymwelwyr i’r profiad fod yn un ‘o safon fyd-eang’ ac roedd y sylwadau yn ategu hynny.\n“Roedd yr holl beth yn wych – roedd modd ymgolli’n llwyr. Roeddwn i’n hoffi sut roedd y profiad yn fwy na blasu bwyd – roedd yn apelio at eich synhwyrau i gyd. Dw i’n hoffi sut y gwnaethon nhw gyfuno popeth.”\n“Rhagorol! Roedd effeithiau’r goleuo a phopeth oedd yn cael ei ddangos yn y cromen, yn ogystal â’r arogleuon cyn y bwyd – anhygoel. Roeddwn i’n teimlo fel mod i yng Nghymru!”\nGyda thechnoleg mor hyblyg, mae modd ei defnyddio gyda nifer o sectorau gwahanol, rydyn ni’n aros am yr alwad. Hoffech chi wybod mwy am y ffordd y gall ein tîm Technoleg Trochi ychwanegu dimensiwn arall i’ch arddangosfeydd? Cysylltwch â Glenn, ein Pennaeth Technoleg Trochi yma yn Orchard: [email protected]\nDyna ddigon amdanon ni, cymerwch gip...


Ebrill | 2018 | Sara Louise Wheeler\nArchive for Ebrill, 2018\nBrwydr y tafodieithoedd – a’r goblygiadau anffodus!\nPosted in 1.Cymraeg/ Welsh, Synfyfyrion Llenyddol (Literary musings), Y Clawdd on Ebrill 28, 2018| Leave a Comment »\nMawr y cynnwrf, rwyf wedi cael cyhoeddi cerdd ar blog y cyfnodolyn llenyddol Y Stamp! Enw’r gerdd yw ‘Brwydr y tafodieithoedd’ ac mae hi’n rhoi blas ar un o’r materion sydd yn achosi pryder i mi fel darlithydd cyfrwng Gymraeg – sef hierarchaeth y tafodieithoedd. Pwrpas ein darpariaeth yw rhoi mynediad at astudio pynciau ysgolhaig yn y brifysgol, i’r sawl fydd am wneud hyn trwy gyfrwng y Gymraeg. Mae hyn yn swndio’n ddigon syml, yn enwedig ym mhrifysgol Bangor, sydd wedi ei lleoli o fewn Y Fro Gymraeg, ac sy’n denu carfan eithaf sylweddol o’r ardaloedd lleol sydd yn ddwfn o fewn Y Fro Gymraeg, megis Gwynedd ac Ynys Môn. Ond wyddoch chi be, ar lefel bywyd pob dydd, mae hi llawer iawn fwy cymhleth na hynny, ac os medrwn daclo rhai o’r materion sydd wrth wraidd y broblem, fysa gennym o leiaf ddwy faint y garfan ar bob modiwl, yn fy marn i.\nTaswn i’n cael punt am bob tro dwi’n clywed y frawddeg ‘ond tydi fy Nghymraeg ddim yn ddigon da’…wel, ella fyswn erbyn hyn yn medru fforddio un o’r ‘Microsoft Surface Book 2’s yna, neu o leiaf gorchudd Cath Kidson i gadw un ynddi! Mae yna broblem hyder gan lawer iawn o’r darpar fyfyrwyr, o ran safon eu Cymraeg, ac nid yw’n deillio’n uniongyrchol o realaeth y sefyllfa. Oes, wrth gwrs, mae yna’r mater fod y Gymraeg yn iaith fwy cymhleth na rhai ieithoedd eraill, yn enwedig Saesneg. Mae gennym dreigliadau i ymdopi a hwy – rhywbeth dwi dal wrthi’n ceisio ei meistroli (unrhyw ddiwrnod rŵan!) Mae yna hefyd y ffaith fod yna lefel uwch o ‘diglossia’ rhwng iaith safonol ac iaith dafodieithol yn y Gymraeg na’r Saesneg. Ond y broblem fwyaf, fyswn i yn dweud, o’r hyn yr wyf wedi ei arsylwi, yw beth fyddai ieithyddion yn galw’n ‘bri’ neu ‘mawredd’ (prestige).\nDwy flynedd yn ôl, es i allan i Murcia yn Sbaen i’r gynhadledd seicoieithyddiaeth, gan roi cyflwyniad ar y thema yma o ran tafodiaith Rhosllannerchrugog, a fy mhrofiadau personol o deimlo agweddau negyddol tuag at dafodiaith fy nheulu tadol. Yn wir, pan es i am y swydd fel darlithydd, roedd o leiaf rhan ohonof yn poeni os fysa’r panel yn meddwl ei fod yn gwbl sarhaus fy mod wedi hyd yn oed cynnig cais – mor isel oedd fy hyder yn safon fy iaith – ac nid yn unig ansawdd fy sillafu a threiglo, ond fy ngeirfa ac unigryw i’r gymuned iaith hwnnw, a fy nghystrawen fwy Seisnigaidd – sydd yn nodweddiadol o Gymraeg y ffin, lle mae hi’n anodd mynd trwy ddiwrnod cyfan heb orfod croesi i’r Saesneg. Ond fel y trodd pethau allan, nid yn unig wnaethant nhw ddim chwerthin ar fy nghais, ond ges i’r swydd.\nWrth ystyried mae dyma fy man cychwyn felly, dychmygwch fy syndod pan rwy’n cyfarfod myfyrwyr o ardaloedd lle mae 95% o’r boblogaeth yn siarad Cymraeg, lle mae eu bywydau pob dydd yn cael ei chynnal i’r rhan helaeth trwy gyfrwng y Gymraeg, ac maen nhw’n benderfynol peidio astudio trwy gyfrwng y Gymraeg, oherwydd diffyg hyder yn eu medrau ieithyddol?! Mae llond ohonynt hefyd, hefo iaith gyfoethog, naturiol, ac maent hyd yn oed yn treiglo ar lafar, mewn ffordd rwy’n stryglo i’w wneud. Ag eto, maen nhw’n dweud pethau israddol amdanyn nhw eu hunain, megis “da ni’n goman”. Ac yn wir, mae’r frawddeg yma’n rhoi rhyw fewnwelediad i’r broblem fwyaf – mater dosbarth cymdeithasol sydd yma, gyda thafodieithoedd yn cael eu cysylltu hefo bod yn fwy dosbarth gweithiol, tra bod iaith safonol yn cael ei hystyried yn fwy dosbarth canol.\nWel, yn amlwg medrwn ddweud fod mynd i’r brifysgol yn y lle cyntaf yn beth fwy dosbarth canol i’w wneud, trwy gyfrwng y Saesneg cymaint â’r Gymraeg. Ag eto, nid yw’r mater o dafodieithoedd i’w weld yn achosi cymaint o ffwdan trwy gyfrwng y Saesneg; yn wir, mae’r myfyrwyr o’r Fro Gymraeg, hefo’u Cymraeg cyfoethog pob dydd, yn dŵad i’r brifysgol ac yn astudio eu cyrsiau trwy gyfrwng y Saesneg, a ddim i’w gweld yn poeni’n ormodol am faterion sy’n ymwneud a dosbarth cymdeithasol. Mae’n baradocs braidd, ond maent i’w gweld yn fwy hyderus am astudio yn eu hail iaith. Y peth fwyaf rhwystredig ydy, pan fydd rhai ohonynt yn cael eu hargyhoeddi i wneud y ddarpariaeth Gymraeg, yn fwy aml na ddim, mae eu Cymraeg nhw yn fwy na digon da at astudio drwy gyfrwng y Gymraeg; yn wir, mae’n anodd gweld pam maent wedi bod wrthi’n poeni! Ar ddiwedd y rwdlan yma i gyd, nid oes gen i ddoethineb i’w gynnig er mwyn datrys y broblem, ond rwy’n parhau i archwilio’r mater a’i ystyried yn ddwfn – felly ddof yn ôl atoch pan mae gennyf ryw syniadau i’w rhannu. Yn y cyfamser, cwbl fedraf ei wneud yw denu sylw at y mater, a hynny trwy’r barddoni cyntaf i mi wneud ers sbel. Mi fedrwch ddarllen fy ngherdd yma\nBrwydr y Tafodieithoedd…\nPosted in 1.Cymraeg/ Welsh, Barddoniaeth/ Poetry, Wedi ei cyhoeddi/ Published, Y Stamp on Ebrill 28, 2018| Leave a Comment »\nAr y 27ain o fis Chwefror 2018, cyhoeddwyd fy ngherdd am tafodieithoedd ar blog y cyfnodolyn llenyddol ‘Y Stamp’.\n1.Cymraeg/ Welsh (80)\nErthyglau/ Articles (72)\nY Clawdd (71)\nSynfyfyrion Llenyddol (Literary musings) (67)


Ysbyty Ifan young farmers are quad bike top guns - North Wales Live\nYsbyty Ifan young farmers are quad bike top guns\nDafydd and Caron were in fine form at Eryri YFC’s annual ATV handling competition\n10:05, 3 FEB 2016\nTeam winners were Dafydd Thomas and Caron Evans from Ysbyty Ifan YFC\nA two-man team from Ysbyty Ifan YFC were in top gear for Eryri YFC’s annual ATV handling competition.\nYoung farmers Dafydd Thomas and Caron Evans mastered the course to win the team event at Coleg Meirion Dwyfor’s Glynllifon campus, Caernarfon .\nMore than 30 members took part in the horse arena drive-off under the watchful eyes of judges Huw Mackinnon and Arwel Thomas.\nDafydd was also twice runner-up in the forwards and reversing competitions.\nRead: Dyffryn Madog's young farmers sing for charity\nHugh Jones and Gerallt Hughes, of Dyffryn Nantlle YFC, were runners-up in the ATV team competition\n1) Dafydd Thomas & Caron Evans, Ysbyty Ifan ;\n2) Gerallt Hughes & Hugh Jones, Dyffryn Nantlle;\n3) Gethin Pritchard & Dewi Griffith, Caernarfon .\n1) Caron Roberts, Porthdinllaen;\n2) Dafydd Thomas, Ysbyty Ifan ;\n3) Gwyn Jones, Caernarfon.\n1) Gerallt Hughes, Dyffryn Nantlle;\n2) Dafydd Thomas, Ysbyty Ifan;\n3) Robat Griffith, Caernarfon.\nGethin Pritchard and Dewi Griffith, of Caernarfon YFC, finished third in the team event


Anrhydeddau: Gwobrwyo gwaith yn y gymuned - BBC Cymru Fyw\nAnrhydeddau: Gwobrwyo gwaith yn y gymuned\ndisgrifiad o’r llunMae Paul Silk, cyn-gadeirydd y Comisiwn ar Ddatganoli yng Nghymru, yn cael ei urddo'n farchog.\nMae nifer o Gymry ym myd addysg, iechyd a gwirfoddoli wedi cael eu henwi ar Restr Anrhydeddau'r Flwyddyn Newydd.\nYn wahanol i'r arfer, nid oes Cymry adnabyddus o'r celfyddydau, chwaraeon ac adloniant ar y rhestr, wrth i bobl gael eu hanrhydeddu am weithio yn eu cymunedau neu fel rhan o fudiadau rhanbarthol a chenedlaethol.\nMae Tina Donnelly, Cyfarwyddwr Nyrsio, Coleg Nyrsio Brenhinol Cymru yn derbyn CBE am ei gwaith ym myd nyrsio, y lluoedd arfog ac undebau llafur.\nTra bod Elizabeth Fiona Davis, cyn-gyfarwyddwr Cyfoeth Naturiol Cymru, Dr Bernadette Fuge, cadeirydd Age Cymru, a David Baden Jones, pennaeth a phrif weithredwr, Coleg Cambria, ill tri yn derbyn OBE.\nMae Melvin Jehu, cyn-gadeirydd Cyngor Iechyd Cymunedol Cwm Taf, yn derbyn MBE am ei waith ym myd iechyd, a'r gymuned yn ne Cymru. Bydd Stephen William Davies hefyd yn derbyn MBE am ei waith fel gwirfoddolwr gyda Sefydliad Cenedlaethol Brenhinol y Badau Achub (RNLI) yn Horton a Phorth Einon am bron i dri degawd.\nMae Paul Silk, cyn-gadeirydd y Comisiwn ar Ddatganoli yng Nghymru, yn cael ei urddo'n farchog. Roedd Paul Silk yn cadeirio'r Comisiwn annibynnol gafodd ei sefydlu i adolygu'r trefniadau ariannol a chyfansoddiadol presennol yng Nghymru.\nDerbyniodd ei anrhydedd am ei waith yn ymwneud â datganoli yn y DU, a dywedodd: "Er ei bod hi'n ystrydebol i ddweud hynny, ges i fy synnu pan gyrhaeddodd y llythyr.\n"Wrth gwrs, mae popeth rydw i wedi'i wneud yn fy mywyd wedi'i wneud gyda chymorth llawer o bobl eraill.\n"Mae derbyn yr anrhydedd yma'n brofiad arbennig iawn."\nMae Judith Ann Walters, 67 oed o Geredigion, yn derbyn MBE am ei gwaith gyda phobl ifanc.\nMae Judith Walters wedi bod yn rhan o'r mudiad Girl Guiding ers 42 mlynedd. Roedd hi'n rhan o'r mudiad wrth iddi dyfu fyny yn Swydd Caergrawnt, ond dim ond wedi iddi briodi Cymro a symud i Lanbedr Pont Steffan y gwnaeth ei diddordeb yn y mudiad dyfu.\nPenderfynodd sefydlu cangen o'r Girl Guides yn y dref ac ers hynny mae hi wedi chwarae sawl rôl yn y mudiad, gan gynnwys comisiynydd rhanbarthol a Chomisiynydd Sirol Ceredigion.\nDywedodd bod y mudiad wedi newid dros y 42 mlynedd diwethaf, ond ei fod yn parhau'n berthnasol.\n"Mae'n le i ferched yn unig sy'n golygu gall merched wneud pethau na fydden nhw, o reidrwydd, yn teimlo'n gyfforddus yn eu gwneud mewn cymdeithas gymysg," meddai.\n"Hoffwn feddwl bod llawer o'r merched sydd wedi cymryd rhan yn y guides, wedi cael profiadau sydd wedi eu helpu yn ystod gweddill eu bywydau."\ndisgrifiad o’r llunMae Judith Ann Walters, 67 oed o Geredigion, yn derbyn MBE am ei gwaith gyda phobl ifanc.\nCanolfan Achub Anifeiliaid Gogledd Clwyd\nMae Anne Owen, 65 oed o Sir y Fflint, yn derbyn MBE am ei gwaith gydag elusen anifeiliaid.\nYn 1978 fe sefydlodd Anne Owen, Canolfan Achub Anifeiliaid Gogledd Clwyd, ac ers hynny mae hi wedi gweithio i godi arian er mwyn gallu rhoi cartrefi i anifeiliaid anwes amddifad.\nYn ddiweddar llwyddodd y ganolfan achub i agor cyfleusterau newydd ar gyfer cathod, a'r rheiny gwerth £30,000. Cafodd yr holl arian ei gasglu gan noddwyr neu drwy weithgareddau casglu arian.\nMae Anne Owen yn ymweld ag ysgolion a chymunedau yn yr ardal er mwyn addysgu pobl am bwysigrwydd lles eu hanifeiliaid anwes.\nCanolfan Achub Anifeiliaid Gogledd Clwyd yw'r elusen anifeiliaid fwyaf yng ngogledd Cymru gan achub ac ail-gartrefu dros 80% o'r anifeiliaid yn y ganolfan bob blwyddyn.\nGweithio gyda'r gymuned LGBT\nMae Jenny Broughton, 80 oed, sy'n byw yng Nghaerdydd, yn derbyn MBE am ei gwaith gyda'r gymuned LGBT (lesbiaid, hoywon, deurywiol a thrawsrywiol).\nRoedd Mrs Broughton yn un o'r bobl sefydlodd Fflag, mudiad gwirfoddol sy'n rhedeg llinell gymorth ar gyfer perthnasau a ffrindiau pobl hoyw, ac sy'n ymgyrchu dros gydraddoldeb.\nDywedodd: "Rydw i'n falch iawn oherwydd fy mod i'n teimlo bod yr anrhydedd hwn, nid i mi'n unig, ond hefyd i Fflag ac i gydnabod y gwaith sydd wedi i wneud gan rieni ar draws y wlad dros y 21 mlynedd diwethaf".\nYchwanegodd: "Mae rhagfarn, anffafriaeth a gwahaniaethu yn parhau, ac mae llawer o waith eto i'w wneud i greu cymdeithas sy'n parchu amrywiaeth."


Camdriniaeth yn cael ei weld fel problem ddinesig - BBC Cymru Fyw\nCamdriniaeth yn cael ei weld fel problem ddinesig\nJane Hutt (chwith) mewn cynhadledd oedd rhwng Cymorth i Fenywod Cymru a'r heddlu yn 1987\nProblem y dref ac nid problem y wlad oedd camdriniaeth ddomestig yn nhyb nifer yn yr 80au.\nRoedd yn bwysig felly bod sylfaenwyr Cymorth i Ferched Cymru yn chwalu'r myth.\nAc un ffordd i wneud hynny oedd ymweld â'r Eisteddfod Genedlaethol.\n"Er mwyn cael cyhoeddusrwydd a'r neges drosodd mewn ardaloedd gwledig, mi wnaethon ni o'r cyfnod cynnar yn 1978 roi stondin yn yr Eisteddfod Genedlaethol, ac mi oedd gennym ni stondin bob blwyddyn yn yr eisteddfod," meddai Jane Hutt, yr Aelod Cynulliad.\nGalw am lochesi\nY cyn aelod o gabinet Llywodraeth Cymru oedd un o'r ffigyrau blaenllaw tu ôl i'r penderfyniad i sefydlu'r elusen.\nRoedd Pwyllgor 'ar drais mewn priodas' yn San Steffan wedi cynnal ymchwiliad gan gymryd tystiolaeth o Gymru.\nUn o'u hargymhellion oedd y dylai llochesau gael eu sefydlu a hynny 'yn gyflym'. Fe aeth Jane Hutt ac eraill at yr Arglwydd Albert Huish, oedd yn faer Caerdydd a gofyn iddo am help.\n"Roedd e'n cydymdeimlo gyda'n galwad i ddod o hyd i dŷ, i Gyngor Caerdydd roi tŷ i ni allu defnyddio fel lloches," meddai.\nSwyddfa Cymorth i Ferched Cymru yn 1992\nCafodd y lloches gyntaf ei agor yn 1975 ac ar ôl cael nawdd gan y Swyddfa Gymreig cafodd Cymorth i Ferched Cymru ei sefydlu yn 1978 a Jane Hutt ei phenodi'r cydgysylltydd cyntaf.\nDiben y mudiad cenedlaethol yw dod a diwedd i gamdriniaeth ddomestig ac maen nhw yn cefnogi mudiadau arbenigol yng Nghymru sydd yn cynnig gwasanaethau eang i fenywod, dynion a phlant sydd wedi dioddef camdriniaeth.\nMae'r elusen hefyd yn gyfrifol am linell gymorth ac yn cynnal ymgyrchoedd a chodi ymwybyddiaeth.\nOnd yn y dyddiau cynnar gwirfoddolwyr oedd wrthi ac roedd adnoddau yn brin.\nEr hynny erbyn i'r swyddfa agor yng Nghaerdydd yn 1978 roedd saith o grwpiau wedi dechrau gweithredu yng Nghymru.\nLlochesau'n 'gwrthod' dioddefwyr trais\n"Yn syth ar ôl i ni gyhoeddi'r peth (y lloches) a'i agor fe gaethom ni ein llorio gan geisiadau.\n"Felly dros nos roedden ni yn gweithio ac yn cefnogi menywod oedd yn profi trais yn eu bywydau ac oedd wrth gwrs yn effeithio eu plant hefyd."\nRoedd Sue Bowyer (yma yn 1989) yn dweud bod yn rhaid iddyn nhw "ymladd bob cam o'r ffordd" er mwyn cael yr awdurdodau i wrando yn y dyddiau cynnar\nRoedd hi'n bwysig ehangu'r llochesau ar draws Cymru.\n"Roedd yna farn, bod hyn efallai yn broblem ddinesig oedd yn effeithio'r dosbarth gweithiol. Fe wnaeth hi gymryd amser hir i bobl gael y neges bod trais ymhob cymuned, ymhob cartref, ymhob sefyllfa economaidd-gymdeithasol."\nRoedd hynny yn agwedd welodd Sue Bowyer, fu'n gweithio efo'r elusen am 17 mlynedd hefyd.\n'Problem' y dref\nMae'n cofio un cydweithwr yn dweud wrthi am gyfarfod gyda chynghorwyr ynglŷn â sefydlu lloches mewn ardal ddinesig.\n"Fe ddywedon nhw, 'Byddwch chi'n allforio problem i'n hardal ni a dydyn ni ddim eisiau chi yma'. Byddai hynny, dw i'n credu, gobeithio, y tu hwnt i'n dychymyg ni y dyddiau yma.\n"Ond dyna'r math o ddiwylliant oedd yn bodoli ar y pryd."\nCytuno bod agweddau'r awdurdodau wedi gwella erbyn hyn mae Jane Hutt hefyd.\n"Roedd yn rhaid i ni weithio mor galed i'r heddlu gymryd diddordeb, i gynghorwyr gymryd diddordeb. Mae hynny i gyd wedi newid."\nMae codi ymwybyddiaeth o gamdriniaeth ddomestig, fel y poster hwn yn 1993, wedi bod yn rhan bwysig o waith Cymorth i Ferched Cymru\nSue Bowyer oedd yn gyfrifol am ymladd am hawliau lles y menywod yr oedd hi'n helpu yn yr 80au, a hynny yn ystod cyfnod Margaret Thatcher pan oedd hi'n bwriadu cyflwyno treth y pen.\nRoedd lobio gwleidyddion yn rhan o'u gwaith.\nMewn amser fe ddechreuodd gwleidyddion gymryd sylw, gyda'r AS, y ddiweddar Mo Mowlam yn gofyn am gael cyfarfod a'r elusen yn rhoi tystiolaeth i un o bwyllgorau San Steffan.\n"Yn aml bydden ni yn siarad gyda gweinidogion llywodraeth neu weision sifil ac yn llwyddo i gael dim ond un frawddeg yn y canllaw oedd yn cael ei ddarllen gan swyddfeydd lleol.\n"Os oeddech chi'n gallu newid hynny fe allai wneud gwahaniaeth mawr."\nErs 2015 mae rheolaeth drwy orfodaeth, sef person sy'n dioddef camdriniaeth emosiynol a seicolegol yn anghyfreithlon\nRoedd rheolaeth ariannol yn un o'r problemau y daeth Sue Bowyer ar ei thraws wrth weithio gyda'r mudiad ac mae'n croesawu'r ddeddf ddiweddar sydd yn gwneud rheolaeth drwy orfodaeth yn anghyfreithlon.\nMae'n cofio pa mor enbyd oedd sefyllfa ambell wraig yn y dyddiau cynnar.\nUn enghraifft oedd derbyn galwad gan fenyw oedd yn dweud nad oedd hi'n gallu gadael ei gŵr am nad oedd hi'n gwybod lle oedd y safle bws agosaf.\n"Fe ddywedodd menyw arall - 'Does 'na ddim ffordd allen ni adael. Does gen i ddim esgidie gaeaf. Dw i ddim wedi cael cot ers 20 mlynedd'. Roedd hi'n ganol gaeaf."\nChwilio am eu partneriaid\n"Mi oedd gŵr rhywun arall wedi datgysylltu'r holl wresogwyr a'u cymryd nhw lawr o'r waliau pan oedd e'n gweithio i ffwrdd."\nPan agorodd y lloches gyntaf yn yr 80au yn ardal Abertawe mae Lynne Sanders yn cofio dynion yn dod i chwilio am eu partneriaid.\n"Ar y pryd roedden ni yn gyson yn cael dynion oedd yn cam-drin yn troi fyny i'r eiddo, yn neidio dros y waliau cefn, yn dod i'r drws ffrynt, yn dilyn gwirfoddolwyr ac yn y blaen."\nPrin iawn mae hynny yn digwydd heddiw meddai'r rheolwraig lloches, sydd hefyd yn brif weithredwr Cymorth i Fenywod yn Abertawe ac mae'r gwasanaeth erbyn hyn yn fwy proffesiynol "gyda 'p' fach".\nYn ystod y 40 mlynedd ers i Cymorth i Ferched Cymru gael ei sefydlu mae sawl deddf wedi ei phasio yn y maes ac yn ôl y rhai sy'n gweithio i'r elusen maen nhw wedi gwneud gwahaniaeth.\nRoedd deddf Cartrefi Person Digartref yn un o'r deddfau pwysig meddai Jane Hutt.\n"Mae'n anodd credu nad oedd yna ddull, na meini prawf mewn cyfraith, er mwyn rhoi dyletswydd ar awdurdodau lleol i ail gartrefu merched oedd wedi dioddef camdriniaeth ddomestig neu wedi gadael camdriniaeth ddomestig."\nAngen newid agwedd\nUn o'r deddfau diweddar mae Prif Weithredwr yr elusen yng Nghymru, Eleri Butler, yn tanlinellu yw Deddf Trais yn erbyn Menywod, Cam-drin Domestig a Thrais Rhywiol ddaeth i rym yng Nghymru yn 2015 am ei fod yn ffocysu ar atal camdriniaeth yn ogystal ag ymateb yn gynnar.\nOnd mae un ymhob tri o ferched yng Nghymru yn profi rhyw fath o drais a cham-drin yn ystod eu bywydau ac yn 2016 cafodd un menyw ei lladd ar gyfartaledd bob 28 diwrnod yng Nghymru.\nMae yna waith i'w wneud o hyd i newid agwedd mewn cymdeithas meddai.\n"Mae merched yn dal i ddweud wrthym ni eu bod nhw'n cael eu beirniadu, eu labeli neu eu beio.\n"Ac mi ydyn ni wedi gweld hynny'n ddiweddar yn yr ymwybyddiaeth sydd wedi ei godi ynglŷn ag aflonyddu rhywiol yn y wasg.\n"Mae 'na lot o feio'r dioddefwyr a'u cywilyddio nhw'n digwydd."\nFfynhonnell y llun, LISA PEZZZCK\nAddysgu pobl ynglŷn â beth yw perthynas iach yw un o'r heriau i'r dyfodol medd Eleri Butler\nYn ôl Lynne Sanders mae'r ddealltwriaeth wedi gwella ond dydy o'n dal ddim digon da.\n"Dw i dal i wneud sgyrsiau (lle mae rhywun yn dweud) 'Wel pam bod nhw'n aros? Fydden ni ddim yn aros pe bydden ni yn y sefyllfa yna'.\n"Am ei fod yn bwnc mor gymhleth dw i'n meddwl bod gennym ni ffordd i fynd er mwyn bod dealltwriaeth y cyhoedd ar y lefel y dyle fe fod."\nCodi ymwybyddiaeth a mwy o addysgu ymhlith cymdeithas yw un ateb medd Eleri Butler.\n"Beth ydyn ni yn ei olygu gyda pherthynas iach? Beth ydyn ni'n golygu pan rydyn ni yn dweud perthynas saff, gyfartal? Perthynas di-drais? A pa fath o ymddygiad sy'n dderbyniol a ddim yn dderbyniol mewn perthynas?"\nFe all unrhyw un sydd yn dioddef camdriniaeth ddomestig, rywiol neu unrhyw ffurf arall o drais yn erbyn menywod yng Nghymru gysylltu gyda Llinell Gymorth Byw Heb Ofn ar 0808 80 10 800 neu trwy we-sgwrs 24 awr er mwyn cael gwybodaeth gyfrinachol a chefnogaeth a chymorth i gael mynediad at wasanaethau lleol.\nCynnydd yn achosion trais yn y cartref\nCamdriniaeth dynion: Help ar ei hôl hi\nCamdriniaeth ddomestig y 'drosedd fwyaf'